cineru.lk වෙනුවෙන් කළ උපසිරැසි නිර්මාණයකි. කරුණාකර පරිවර්තන අයිතිය සුරකින්න.
දිටි, ඔබ මේ මොකද කරන්නේ?
ස්වාමීනි.
මට පුදුමයි,
නමුත් කාමදේවයාගේ රාගික හීසරවලින්
මම මාරාන්තික ලෙස තුවාල ලබා සිටිනවා.
සැන්දෑ වන්දනාවේ යෙදෙන ඍෂිවරයෙකුට බාධා කිරීමට තරම්
ඔබ කාමයෙන් මුසපත් වී සිටියාද?
එය බරපතල වරදක් බව ඔබ දන්නේ නැද්ද?
ස්වාමීනි.
මගේ පියා වන දක්ෂ,
මම ඇතුළු ඔහුගේ දියණියන් 13 දෙනෙකු ඔබ වහන්සේට සරණ පාවා දුන්නා.
ඔබ මගේ සියලු සොහොයුරියන්ට දරුවන් ලබා දී
ඔවුන්ගේ ජීවිත සම්පූර්ණ කළා.
එලෙස දරුවන් නොමැති
එකම අවාසනාවන්තිය මමයි.
ස්වාමීනි, ඇයි මට මේ වෙනස්කම?
මට පුතෙක් අවශ්‍යයි.
මගේ ආශාවේ වරදක් තිබේද?
නැහැ, නමුත් වරද ඇත්තේ
මේ සැන්දෑ වේලාවෙයි.
මන්ද මේ හෝරාවේදී,
භූතයන්, අමනුෂ්‍යයන් සහ රාක්ෂයන් පිරිවරාගෙන ඔවුන්ගේ අධිපති ශිව දෙවියන් අහසේ සැරිසරනවා.
ශුද්ධ වූ ලියවිලිවලට අනුව, මේ සැන්දෑ යාමයේ ස්ත්‍රියක් තම සැමියා සමඟ එක් වුවහොත්,
අසුර ආත්මයක් ඇගේ කුසට ඇතුළු වීමට විශාල ඉඩකඩක් තිබෙනවා.
ඒ නිසයි...
දිටි.
මම අනිවාර්යයෙන්ම ඔබේ ආශාව ඉටු කරන්නම්.
කරුණාකර ටික වේලාවක් ඉවසන්න.
ඉවසන්න පුළුවන්කම තිබුණා නම්,
ඔබේ සැන්දෑ වන්දනාවට
මම කවදාවත් බාධා කරන්නේ නැහැනේ.
මුරණ්ඩු කාන්තාව!
ස්වාමීනි, යම් වරදක් සිදුවුනාද?
ඔබ කලබල වී ඇති බවක් පෙනෙනවා.
මෝඩ කාන්තාව!
මම ඔබට අනතුරු ඇඟෙව්වා,
දරුවෙකු පිළිසිඳ ගැනීමට මෙය අසුබ මොහොතක් බව.
නමුත් ඔබ මගේ උපදෙස් ගණන් ගත්තේ නැහැ.
දැන් විඳවන්න!
විඳවන්න?
ඒ කුමක්ද?
ඔබ මගේ උපදෙස් ප්‍රතික්ෂේප කළා,
ඒ වගේම ශුද්ධ වූ ලියවිලිවල උපදෙස්වලට අකීකරු වුණා.
එහි ප්‍රතිඵලයක් ලෙස,
ඉතා දරුණු අසුර බලවේග දෙකක් ඔබේ කුසට ඇතුළු වී තිබෙනවා.
ඔබට පුතෙක් අවශ්‍ය වුණා නේද?
අහෝ!
දැන් ඔබ දරුණු රාක්ෂයන් දෙදෙනෙකුගේ මවක් වනු ඇත!
මෙවැනි බලසම්පන්න අසුරයන් මීට පෙර උපත ලබා නැහැ,
නැවත කිසි දිනෙක උපත ලබන්නේත් නැහැ.
ඔවුන්ට ඇත්තේ අරමුණු දෙකක් පමණයි.
ඕ මහාදේව ස්වාමීනි!
- දේවත්වය ප්‍රතික්ෂේප කිරීම... - මෙය සිදු වූයේ කෙසේද?
...සහ බැතිමතුන් භීතියට පත් කිරීම.
- ඔවුන් අසමසම විනාශයක් මුදා හරිනු ඇති... - එපා!
...තුන් ලෝකය පුරාම.
ඔවුන්ගේ කෲර ක්‍රියාවන් උච්චතම අවස්ථාවට ළඟා වූ විට...
එපා, ස්වාමීනි!
...ඔවුන් ඝාතනය කරනු ලබන්නේ වෙන කිසිවෙකු නොව,
ස්වයං විෂ්ණු දෙවියන් විසිනුයි!
කෙතරම් දරුණු අවාසනාවක්ද!
ඕ මහාදේව ස්වාමීනි!
මම ආශාවෙන් අන්ධ වී සිටියේ,
ඒ නිසා මට හරි වැරැද්ද තෝරා බේරා ගැනීමට නොහැකි වුණා.
කරුණාකර ඒ වෙනුවෙන් මට මෙතරම් දරුණු දඬුවමක් දෙන්න එපා.
මට සමාවෙන්න, මහාදේව ස්වාමීනි!
මට සමාවෙන්න.
තමන් කරන ක්‍රියාවල ප්‍රතිවිපාකවලින් කිසිවෙකුටත් ගැලවිය නොහැකියි.
අසුර ගෝත්‍රයේ ගුරුවරයා වන ශුක්‍රාචාර්යතුමා,
මේ දවස උදාවන තුරු බලා සිටියා.
ඉක්මනට ඇතුලට එන්න!
ඔහු බලා සිටියේ රණශූරයන් එනතුරුයි,
ඔහුගේ පරම සතුරා පරාජය කළ හැකි,
සහ දෙවිවරුන් ඔහු ඉදිරියේ දණ ගැස්විය හැකි රණශූරයන් එනතුරු.
ඔහු මේ නිවුන් සහෝදරයන් දෙදෙනාට අඳුරු කලාවන් ගැන ඉගැන්වුවා,
සහ අඳුරු බලවේගයන්ගේ ආයුධ භාවිතය ගැනත්, ඒවා ඔවුන්ව ඉතා බලවත් කළා.
වැඩි කල් නොගොස්, සහෝදරයන් දෙදෙනාම
අඳුරු කලාවන් ප්‍රගුණ කළා,
සහ අද්භූත බලයන් ලබා ගත්තා.
සහෝදරයා!
තමන්ගේ අසීමිත බලය මුදා හරිමින්,
ඔවුන් පාතාල ලෝකය විනාශ කර දැමුවා
සහ සැමවම භීතියට පත් කළා.
ඔවුන්ට විරුද්ධ වීම මරණයට අත වැනීමක් හා සමාන වුණා.
අසුර ගුරුතුමාට මළවුන්ට නැවත පණ දීමට හැකියාව තිබුණා,
එම බලය නිසා අසුර වර්ගයා ආරක්ෂා වුණා.
එය විප්ලවයක ආරම්භයයි,
තම පරම සතුරා ගැන වැඩි විස්තර දැන ගැනීම අනිවාර්ය වුණා.
අසුරයන්ට ඉන්නේ එකම එක සතුරයි!
විෂ්ණු!
ලෝකය නොවැලැක්විය හැකි කැලඹීමක අද්දර තිබුණත්,
ජීවය තවත් තැනක සශ්‍රීකව වැඩෙමින් තිබුණා.
මෙහි, සෑම කෙනෙක්ම සතුටින් පිරී සිටියා.
ඔවුන් සොබාදහම සමඟ එකඟව ජීවත් වුණා,
සහ ඊට නමස්කාර කළා.
ඔවුන් ගවයන්, සුළඟ, සොබාදහම සහ දේවත්වයේ හරය අවබෝධ කරගෙන සිටියා.
සහ යෝග තුළින්,
- ඔවුන් එය තම ජීවිතයට යොදා ගත්තා. - මෑණියනි!
ඕම්, මම ශ්‍රී වාසුදේවයන්ට නමස්කාර කරමි.
දෙවිවරුන් සතුටු කිරීමට,
රජවරුන් යාග හෝම සහ චාරිත්‍ර ඉටු කළා.
පූජකයන්ගේ පිරිසිදු කිරීම් සහ යාග හෝම වලින් සතුටට පත් වූ,
දෙවිවරුන්ම පැමිණ
සර්වබලධාරී විෂ්ණු දෙවියන් වෙත පඬුරු පූජා කළා,
එවිට විෂ්ණු දෙවියන් සැමට තම ආශිර්වාදය ලබා දුන්නා.
නමුත් මේ අසුර සහෝදරයන් දෙදෙනාගේ බලය ගැන ඔවුන් දැන සිටියේ නැහැ.
මාව බේරගන්න!
මාව අතහරින්න!
මෑණියනි!
මේ මොන වගේ නිර්ලජ්ජිත මිනිස්සුද?
ඔවුන් ගස් වලට, පැල වලට, ගවයන්ට සහ ගොම වලටත් වන්දනා කරනවා!
මේ ඉන්නේ රජතුමාද?
දුර්වලයෝ!
මේ සත්වයන් මිය යා යුතුයි...
හිරණ්‍යාක්ෂ!
ඔබට ලෝක තුනම පාලනය කිරීමට අවශ්‍ය නම්,
මේ සත්වයන්ව අතහරින්න.
අපි දැන් යුද්ධ කළ යුත්තේ ඔවුන්ගේ ආත්මයන් සමඟයි!
තව බොහෝ දුර යා යුතුයි, සහෝදරයා!
අපි ඔවුන් සතු සියල්ල පැහැර ගනිමු!
සෑම දෙයක්ම!
සෑම දෙයක්ම විනාශ වී තිබෙනවා!
අපේ සමාජය.
අපේ මිනිස්සු.
අපේ සියලු සිහින.
මොකද ඔබට හැම දෙයක්ම අවශ්‍යයි!
ඕ දෙවියනි!
ඔබ කොහෙද?
සහෝදරයා.
- අපි ඔවුන් සතු සියල්ල කොල්ල කෑවා! - ඒක වෙන්න බැහැ!
ඔබ කුමක් කළත්,
සියල්ල අවසන් කළත්, අපව කොල්ල කෑවත්, නැතිනම් අපේ ශිෂ්ටාචාරය විනාශ කළත්!
අපෙන් එක දෙයක් උදුරා ගන්න ඔබට කවදාවත් බැහැ.
විෂ්ණු දෙවියන් කෙරෙහි අප තුළ ඇති විශ්වාසය!
හිරණ්‍යකශ්‍යප, මතක තබා ගන්න.
ඔබට හැමෝම පාලනය කිරීමට අවශ්‍ය වුවත්,
නමුත් මේ මොහොතේ පටන්,
ඔබ ගමන් කරන්නේ ඔබේ විනාශය කරායි.
කවදා හරි දවසක
ඔබේ අහංකාරයම ඔබේ විනාශයට හේතු වෙනවා ඇති,
එදාට ඔබම ඔබේ මරණය ළඟා කර ගනීවි.
ඕම්, මම ශ්‍රී වාසුදේවයන්ට නමස්කාර කරමි.
ඕ දෙවියනි!
විෂ්ණු.
විෂ්ණුගේ ඇති ඔය තරම් ලොකුකම මොකක්ද?
විෂ්ණුගේ ඇති ලොකුකම තමයි,
ඔහු කපටි සහ රැවටිලිකාරයෙක් වීම.
ඔහුට නිතරම අවශ්‍ය දෙවිවරුන්ට සලකමින් අසුරයන්ව අවමානයට පත් කිරීමටයි.
ඇත්තම කියනවා නම්, දැන් ඔහු බියෙන් සැඟවී සිටිනවා.
ඒ බියගුලු, වංචාකාරයා!
ඔහු මුළු ලෝකයම රැවටීමට ලක් කර තිබෙනවා,
මේ මෝඩයන්
හැම ජීවියෙක් තුළම විෂ්ණුව දකින තරමට.
ඔවුන් හිතන්නේ හැම දෙයකම විෂ්ණු ඉන්නවා කියලයි!
විෂ්ණුත් විශ්වාස කරන්නේ
හැම දෙයක්ම කැරකෙන්නේ ඔහු වටා කියලා,
අපි හැමෝම නොවටිනා අය කියලා!
ඉතින් මේ නොවටිනා හිරණ්‍යාක්ෂ,
දැන් හැම දෙයක්ම කොල්ල කනවා, සහෝදරයා!
සෑම ජීවියෙකුගේම විනාශය
සිදු කරනු ලබන්නේ මේ නොවටිනා දෑත්වලින්.
හිරණ්‍යාක්ෂ.
ඔබ කොපමණ විනාශයක් සිදු කළත්,
ඒ බියගුල්ලා දිගටම බියෙන් සැඟවී සිටීවි.
විෂ්ණු හැංගෙන්න කැමතියි වගේ නේද?
මම මුළු මහත් පෘථිවියම සඟවනවා.
එවිට ඔහුට එළියට එන්නට බල කෙරේවි.
විෂ්ණුට එළියට එන්නම සිද්ධ වෙයි!
පෘථිවිය වෙනුවෙන් නෙමෙයි,
මිහිකත දෙවඟන සොයාගෙන!
තේරුණා, සහෝදරයා!
මේ කාර්යය සඳහා මට ඔබගේ ආශිර්වාදය අවශ්‍යයි.
මුළු අසුර වර්ගයාම ඔබ එනතුරු බලා සිටිනවා.
ආදරණීය සහෝදරයා, විෂ්ණු පසුපස හඹා යන අතරතුර ඔබේ මාර්ගය අහිමි කරගන්න එපා.
දැන් ඔබේ දෑතින්ම විෂ්ණුව මරා දැමීමට සූදානම් වන්න.
මහා බලසම්පන්න අසුර හිරණ්‍යකශ්‍යප, මගේ සහෝදරයා.
ඉතින් විෂ්ණුව මරන්න,
මට අවශ්‍ය වන්නේ මේ දෑත් සහ එක කම්මුල් පහරක් පමණයි.
විෂ්ණුව ඝාතනය කිරීමෙන් පසු,
ඔබට ගෞරවයක් ලෙස මම ඔහුගේ රුධිරය පානය කරන්නම්.
මට අණ දෙන්න.
ඔබට ජය වේවා!
භූමේ භූමි පා සර්වස්වේ
භූමි පාලා ප්‍රයානේ
භූමි පා අහංකාර රූපේ
භූමි දේවී ච භූමි දේ
භූමි පා අහංකාර රූපේ
භූමි දේහි ච භූමි දේ
ඕම් වසුන්ධරාය විද්මහේ
භූතධාත්‍රාය ධීමහී
තන්නෝ භූමිහ් ප්‍රචෝදයාත්
ඕ දෙවියනි!
මාව අතහරින්න!
මාව දාලා යන්න!
දුෂ්ට රාක්ෂයා, මගේ දෙවියන් ඔබව විනාශ කරාවි!
මාව දාලා යන්න!
ස්වාමීනි, මාව ආරක්ෂා කරන්න!
ඕ පීතාමහ!
අපව දැනුවත් කළ මැනව
මේ අභිරහස ගැන.
කිසිම අසුරයෙක් මීට පෙර මෙතරම් ම්ලේච්ඡ ලෙස තම බලතල අවභාවිත කර නැහැ.
මිහිකත දෙවඟනට එරෙහිව මෙතරම් ප්‍රචණ්ඩත්වයක්!
නපුරු සිහිනයක් වගේ!
විශ්වයේ නිර්මාතෘවරයාණෙනි!
කාරුණිකව ක්‍රමයක් සොයා දෙන්න මිහිකත දෙවඟන බේරා ගැනීමට,
හැකි ඉක්මනින් ගර්භෝදක සාගරයේ ගැඹුරින්.
මේ දරුණු අර්බුදයෙන් මිහිකත දෙවඟන බේරා ගත හැකි කෙනෙක් සිටී නම්,
ඒ විෂ්ණු දෙවියන්ම පමණයි.
ඕ දෙවියනි,
කාරුණිකව මිහිකත දෙවඟන ආරක්ෂා කරන්න.
අර බලන්න.
මේ මොකක්ද?
විශ්වාස කරන්නත් බැහැ!
කවුද මේ අමුතු සත්වයා?
අදහගන්නත් බැහැ!
ඔහු මතු වුනේ මගේ නාස් පුඩුවෙන්.
ඕම් වරාහාය නමහ
ඕම්!
ධනුර්-ධරාය විද්මහේ
වක්‍ර-දම්ෂ්ට්‍රාය ධීමහී
තන්නෝ වරාහඃ ප්‍රචෝදයාත්
ඕ ස්වාමීනි.
දෙවියනි, ඒ ඔබද?
අවසානයේදී ඔබ මාව බේරා ගැනීමට පැමිණියා!
කොහොමද උඹට පුළුවන් වුනේ මම ඉද්දි මිහිකතව අරගෙන යන්න?
ඔතනම නවතින් ඌරා!
වල් ඌරා!
උඹව දකිද්දිත් මට පිළිකුලක් දැනෙනවා!
මේ තමයි විෂ්ණු දෙවියන්ගේ වරාහ අවතාරය.
දෙවියන්ට ජය වේවා!
වරාහ දෙවියන්ට ජය වේවා.
ඕම් වරාහාය නමහ
මැරෙන්න සූදානම් වෙයන්, විෂ්ණු.
උඹ...
ඕ නාරායණ ස්වාමීනි!
බ්‍රහ්ම දෙවියනි!
විය නොහැක්කක්!
ඕ නාරායණ ස්වාමීනි,
ඔබට මේ අසුරයාව මරා දැමීම,
කුහුඹුවෙකු පොඩි කර දමනවා වගේ සුළු දෙයක්.
එසේ නම් ඇයි ඔබ මේ අසුරයා සමඟ සෙල්ලම් කරන්නේ?
කරුණාකර හැකි ඉක්මනින් ඔහුව මරා දමා
අපේ බිය දුරු කළ මැනව.
සුබ පැතුම්!
මේ දුෂ්ට අසුරයාව මරා දැමීමෙන් ඔබ අපට විශාල උපකාරයක් කළා.
අපගේ ප්‍රණාමය ඔබට පුද කරමු.
ස්වාමීනි,
සාමාන්‍යයෙන් ඌරෙකු සැලකෙන්නේ පිළිකුල් සහගත සතෙකු ලෙසයි.
කෙසේ වෙතත්, මේ ස්වරූපයෙන් පවා,
ඔබගේ ශරීරය දීප්තිමත්,
දිව්‍යමය,
සහ අද්භූතයි.
ඔබගේ මෙම අපූරු ස්වරූපය ගැන භාවනා කරන ඕනෑම කෙනෙකුට,
හෝ පූර්ණ භක්තියෙන් යුතුව ඔබගේ මෙම අපූරු කතාව අසන ඕනෑම කෙනෙකුට,
නිසැකවම ඔවුන්ගේ ජීවිතවලට සෞභාග්‍යය උදා කරනු ඇත.
වරාහ දෙවියන්ට ජය වේවා!
පුතා!
ඔබේ සොහොයුරාගේ දිවි පිදීම ගැන දුක් වෙන්න එපා.
ඒ වෙනුවට, ආඩම්බරයෙන් හිස කෙලින් තබාගන්න.
මොකද ඔහු වැනි රණශූරයන් නිතර උපත ලබන්නේ නැහැ.
රණබිමේදී දිවි පිදීමම එක්තරා ගෞරවයක්.
විෂ්ණුව ඝාතනය කිරීමෙන් පසු,
ඔබට ගෞරවයක් ලෙස මම ඔහුගේ රුධිරය පානය කරන්නම්, සහෝදරයා!
විෂ්ණු පසුපස හඹා යන අතරතුර
ඔබේ මාර්ගය අහිමි කරගන්න එපා.
දෙවිවරුන්ගේ උසිගැන්වීම් මත,
විෂ්ණු අපට විශාල අසාධාරණයක් කළා.
ඔහු අපිව රැවටුවා.
ඔහු අපිව රැවටුවා!
මේ චිතකයේ දැවෙන්නේ මගේ සහෝදරයා පමණක් නොවෙයි,
අපේ අසුර වර්ගයාගේ අනාගතයයි!
අපේ අනාගතය අනතුරේ.
අපි ප්‍රතිප්‍රහාර එල්ල නොකළොත්,
අපට දිගින් දිගටම රැවටීම්වලට ලක් වීමට සිදුවේවි.
ඔබට අවශ්‍ය එවැනි අඳුරු උරුමයක්
අපේ අනාගත පරපුරට ලබා දෙන්නද?
නැහැ!
දැන් පළිගැනීමට කාලයයි!
විෂ්ණු අදහන හැම කෙනෙක්වම මරා දමව්.
අපි විනාශය ළඟා කරමු!
උඹ විෂ්ණුට වඳිනවා නේද!
වැඩි කල් නොගොස්,
හිරණ්‍යකශ්‍යපගේ කෲර ක්‍රියාවන්
සෑම විෂ්ණු බැතිමතෙක් වෙතම විනාශය ගෙන ආවා.
බියට පත් දෙවිවරු සැඟවී ගත්තා,
සහ යුද්ධයකට සැලසුම් කරන්න පටන් ගත්තා.
නමුත් දෙවිවරුන්ගේ රජු වන ඉන්ද්‍ර,
වෙනත් දෙයක් ගැන කනස්සල්ලෙන් සිටියා.
ඔහු කනස්සල්ලෙන් සිටියේ
අනාගත උරුමක්කාරයා ගැනයි
අසුර ගෝත්‍රයේ.
ස්වාමීනි.
මම විශාල ලේ වැගිරීමක් සිදු කළා
හිරණ්‍යාක්ෂගේ මරණය වෙනුවෙන් පලිගන්න.
එහෙම වුනත්, මට සැනසීමක් නැහැ.
ඒකට හේතුව තමයි මගේ සොහොයුරාව මරා දාපු එකා තවමත් ජීවත් වීම!
ඔබ නිසැකවම ඉතා බලවත්.
නමුත් විෂ්ණු සමඟ හැරෙන්නවත් ඔබට බැහැ.
ඔබට ඇත්තටම ඔහු සමඟ සටන් කිරීමට අවශ්‍ය නම්,
ඔබ ඔහු තරම්ම බලවත් විය යුතුයි.
මම එය කරන්නේ කෙසේද?
බ්‍රහ්ම දෙවියන්ට වන්දනා කිරීම අරඹන්න.
ඔබට වරයක් ලැබේවි.
එසේය ස්වාමීනි.
දරුවෙකු ලැබෙන්න ඉන්න මවකට ඇගේ සැමියා ළඟ ඉන්න ඕනේ.
කරුණාකර මාව දාලා යන්න එපා මේ වෙලාවේ.
පළිගැනීම, තපස් රැකීම.
කරුණාකර එවැනි සිතුවිලි අත්හරින්න.
සිංහයා වනාන්තරයේ රජු වුවත්,
මුවෙකු දඩයම් කිරීමට නම්, ඔහු නින්දෙන් අවදි විය යුතුයි.
මම කොහොමද මේ සිතුවිලි අතහැර දමන්නේ, කයාදු?
කොහොමද?
කොහෙත්ම බැහැ!
විෂ්ණු දෙවියන්ව මරා දැමීමට දෙවියෙකු විය යුතුම නම්,
මම, හිරණ්‍යකශ්‍යප,
අහස පොළොව ගැටලන්න වුනත්,
අනිවාර්යයෙන්ම දෙවියෙක් වෙනවා!
ධර්මයේ මාර්ගය සත්‍යයෙන් සහ යුක්තියෙන් අර්ථ දැක්වෙනවා,
සහ මේ මාර්ගය දුෂ්කරයි.
මේ මඟ යන බොහෝ දෙනෙක් අතරමඟ නවතිනවා.
ඒ අසුරයන් වෙන්න පුළුවන්,
නැතිනම් දෙවිවරුන් වෙන්නත් පුළුවන්.
ඊර්ෂ්‍යාව සහ කෝපය
අපව ධර්මයේ මාර්ගයෙන් ඉවතට හරවා යැවිය හැකියි.
නමුත් දෛවය කොතරම් පුදුම සහගතද කියනවා නම්,
නිවැරදි වෙලාවට ගුරුවරයෙක් මතු වෙනවා
මඟ පෙන්වන ආලෝකයක් ලෙස.
නාරද මුණිවරයා වගේ, ඉන්ද්‍ර දෙවියන්ට ධර්මයේ මාර්ගය පෙන්වා දුන්,
සහ ඔහුව ඒ මඟ ගෙන ගිය.
ඒ නිසා, සෑම දෙයක්ම රඳා පවතින්නේ,
ඔබ මාර්ගෝපදේශකයෙක් ලෙස තෝරා ගන්නේ කවුද
සහ ඔහුගේ සැබෑ අරමුණ කුමක්ද යන්න මතයි.
කයාදු, දරුවෙක් ලැබෙන්න ඉන්න මවකට ඉතා වැදගත්
විෂ්ණු දෙවියන් වෙනුවෙන් සම්පූර්ණයෙන්ම කැප වීම,
සහ ඔහුගේ කතාන්දර වලට සවන් දීම.
මෙය ඇගේ කුස තුළ වැඩෙන දරුවාට ධනාත්මක බලපෑමක් ඇති කරනවා.
ඕම්, බ්‍රහ්ම දෙවියන්ට නමස්කාර කරමි.
ඕම්, බ්‍රහ්ම දෙවියන්ට නමස්කාර වේවා.
විෂ්ණු දෙවියන්, පරමාත්මය ලෙස,
සැමගේ හදවත් තුළ වැඩ සිටිනවා.
දෙවියන් වහන්සේ සියල්ලටම සාක්ෂිකරුයි,
සහ ඔහුගේ භක්තිය ළඟා කර ගැනීමට ඇති පහසුම මාර්ගය නම්...
ඕම්, බ්‍රහ්ම දෙවියන්ට නමස්කාර වේවා.
...උත්තරීතර භක්තියෙන් යුතුව ඔහුගේ නාමය ජප කිරීමයි.
ඕම්, බ්‍රහ්ම දෙවියන්ට නමස්කාර වේවා.
එසේනම් අපි සියලු දෙනාම හදවතින්ම කියමු,
ඕම්, මම ශ්‍රී වාසුදේවයන්ට නමස්කාර කරමි.
ඕම්, බ්‍රහ්ම දෙවියන්ට නමස්කාර වේවා.
මේ අසුරයාගේ තපස් බලය
මුළු විශ්වයම දවා හළු කරාවි.
නැගිටින්න,
ඕ කශ්‍යප මුනිතුමාගේ පුත්‍රයා,
හිරණ්‍යකශ්‍යප.
විශ්වයේ නිර්මාතෘවරයාණෙනි.
ඕ ලෝක පීතාමහ,
ඔබ වහන්සේට ආරම්භයක්වත් අවසානයක්වත් නැහැ.
ඔබ වහන්සේ තමයි විශ්වයේ පැවැත්ම.
මුළු මැවිල්ලම, එහි සිටින සියලුම ජීවීන් සමඟ
ඔබ තුළ රැඳී සිටිනවා.
මම, හිරණ්‍යකශ්‍යප, උත්තරීතර මැවුම්කරු ඉදිරියේ හිස නමනවා.
ඔබේ තපස ගැන මම සතුටු වෙමි.
මට කියන්න, ඔබ බලාපොරොත්තු වන වරය කුමක්ද?
හැම දෙයක්ම!
ඕ බ්‍රහ්ම දෙවියනි,
කරුණාකර මට වරයක් ලබා දෙන්න,
ඔබ විසින් මවන ලද කිසිදු ජීවියෙකු අතින් මට මරණය ළඟා නොවේවා,
ඒ දෙවියෙකු, මනුෂ්‍යයෙකු හෝ මෘගයෙකු වේවා.
මගේ මරණය දවල් හෝ රාත්‍රියේදී සිදු නොවේවා.
මා නිවස තුළ හෝ ඉන් පිටතදී මිය නොයේවා.
පණ ඇති හෝ පණ නැති කිසිදු ආයුධයකින් මා ඝාතනය නොවේවා.
ඒ වගේම,
මට සියලු බලතල ලබා දෙන්න
යෝග මාර්ගයෙන් ලබා ගත හැකි.
තුන් ලෝකයේම කීර්තිය සහ ධනය මට ලැබේවා.
මෙතැන් පටන් සියලු ජීවීන්ගේ අසහාය නායකයා මම වෙම්වා.
මට අසීමිත බලයක් ලබා දෙන්න,
එවිට මම මේ මුළු විශ්වයේම බලවත්ම මිනිසා බවට පත් වනු ඇත.
ඕ බ්‍රහ්ම දෙවියනි!
මාව බලවත්ම මිනිසා බවට පත් කරන්න!
මෙවැනි වරයක් මීට පෙර කිසි දිනෙක කිසිවෙකුට ලබා දී නැහැ.
කෙසේ වෙතත්, මෙයද සත්‍යයකි,
ඔබ සිදු කළාක් වැනි දැඩි තපසක්
මීට පෙර කිසිවෙකු උත්සාහ කර නැත,
අනාගතයේදී උත්සාහ කරනු නොලැබේ.
එසේම වේවා!
මම අමරණීය වුණා!
අවසානයේදී, මම දෙවියන් බවට පත් වුණා!
හැමෝම කියන්න ඕනේ, හැමෝම ජප කරන්න ඕනේ හිරණ්‍යකශ්‍යප කියන්නේ දෙවියන් කියලා!
හිරණ්‍යකශ්‍යප කියන්නේ දෙවියන්!
සූදානම් වෙයන්, ඉන්ද්‍ර!
හිරණ්‍යකශ්‍යප.
මම මිත්‍රත්වයේ දෑත දිගු කරනවා.
මගේ බිරිඳව පැහැර ගැනීමට තරම් ධෛර්යයක් තිබූ දෑත්
කිසිම අනුකම්පාවක් නැතිව කපා දැමිය යුතුයි.
අමතක කරන්න එපා,
ඔබ මගේ පහත් සේවකයෙක් පමණයි, සේවකයන්ට මිතුරන් වෙන්න බැහැ.
දැන් මතක තියාගන්න,
මෙතැන් පටන්, දිව්‍ය ලෝකයේ රජතුමා මමයි!
කාලයේ රෝද කැරකෙනවා!
මොහොතකට කලින්, ඉන්ද්‍ර දිව්‍ය ලෝකයේ රජ වුනා,
නමුත් ඊළඟ මොහොතේම, ඔහු සාමාන්‍ය සේවකයෙක් වුණා!
දැන්, ඔබ සැම,
මට හොඳින් සවන් දෙන්න.
ඔබේ රාජකාරි අඛණ්ඩව ඉටු කරන්න,
නමුත් මම වෙනුවෙන් පමණයි,
සහ මගේ කැමැත්තට අනුව පමණයි.
මෙතැන් පටන්, ඔබේ එකම දෙවියන් මමයි.
සියලුම කෝවිල් වල තිබිය යුත්තේ මගේ පිළිම පමණයි.
සියලුම යාග හෝම වල පූජාවන්
මට පමණක් අයිති විය යුතුයි.
ඔබට ධර්ම ග්‍රන්ථ වන්නේ මගේ ගුණ වයන දේවල් පමණයි,
සහ ඔබ ජප කළ යුත්තේ එකම එක මන්ත්‍රයක් පමණයි.
හැමෝම කියන්න ඕනේ, හැමෝම ජප කරන්න ඕනේ,
හිරණ්‍යකශ්‍යප කියන්නේ දෙවියන් කියලා!
කියව්!
විෂ්ණු, බලාගනින්!
මම උඹේ බැතිමතුන්ව එක්කෙනා බැගින් විනාශ කරනවා,
ළඟදීම මගේ පුතා ඔවුන්ට විනාශය ළඟා කරාවි.
දැන්වත් උඹට එළියට එන්න සිද්ධ වෙයි!
අන්ධකාරය රජ කරන විට,
දේවත්වයේ කිරණක් මතු වෙනවා.
දෛවය එහි විශ්මකර්මය කළා,
සහ හරියටම අඳුරු අධිරාජ්‍යයේ හදවතේම,
ධර්මයේ ගිනි සිළුවක් දැල්වුණා.
ඔහුගේ නම...
ප්‍රහ්ලාද්.
මෑණියනි.
ඔබ මගේ හදවතේ රැඳෙනවා
මගේ ජීවිතය, මගේ අභිමානය
දුක ඔබ වෙත ළඟා වීමට පෙර
මම මරණය වැළඳ ගන්නම්
හිරු මෙන් දීප්තිමත්
සඳ මෙන් සෞම්‍ය
ඔබයි මගේ ජීවිතයේ ආලෝකය
ඔබයි මගේ ලෝකය
- ඔබ කිසිදා නොවැටේවා - ආයුබෝවන්.
ඔබ තරු දිනා ගනීවා
සෑම හදවතක්ම ආදරයෙන් පුරවන්න ඔබට හැකි වේවා
සැම දෙනාම ඔබට ආදරය කරාවි
බොහෝ අභියෝග ඔබ එනතුරු බලා සිටීවි
බිය නොවන්න
කාලය ඔබේ සියලු වේදනාවන් සුව කරාවි
දිගටම සිනාසෙන්න
අපේ හදවත් වල උද්‍යානය පිපෙන්න හරින්න ඔබේ දිව්‍යමය ආලෝකයෙන්
ඔබේ දිව්‍යමය ආලෝකයෙන් පමණයි
කරුණාව සහ ධර්මය පතුරවන්න සෑම දෙයක්ම දීප්තිමත් කරන්න
මේ ඔබට මගේ ප්‍රාර්ථනාවයි ඔබේ ජයග්‍රහණය වෙනුවෙන් මම යාච්ඤා කරනවා
ලෝකය සිහිපත් කරාවි
මේ මගේ යාච්ඤාවයි
ඔබ මගේ හදවතේ රැඳෙනවා
මගේ ජීවිතය, මගේ අභිමානය
දුක ඔබ වෙත ළඟා වීමට පෙර
ස්වාමීනි.
බලන්න මම ඔබ වෙනුවෙන් මොනවද ගෙනාවේ කියලා.
මේ මොනවද?
විෂ්ණු?
කුමාරයාණෙනි, ඔබේ පියා වන හිරණ්‍යකශ්‍යප තමයි අපේ දෙවියන්.
විෂ්ණු දෙවියන්ට වන්දනා කිරීමෙන්, ඔබ ඔබේ පියාට එරෙහිව යනවා.
ඔබේ පියා මේ ගැන දැනගත්තොත්, ඒක ලොකු විනාශයක් වෙයි.
විෂ්ණු කවදාවත් ඔබව හමුවෙන්නේ නැහැ, කුමාරයාණෙනි.
ඔබ හරි.
මම අසුරයෙක්.
සමහර විට මම ඔහුව හමුවීමට සුදුසු නැතුව ඇති.
නමුත් භක්තිය කියන්නේ ගෝත්‍රයක් හෝ කුලයක් සම්බන්ධ දෙයක් නෙමෙයි.
ඒක හදවතට සම්බන්ධ දෙයක්.
ප්‍රහ්ලාද්.
මා ළඟට එන්න, මගේ පුතා.
ආයුබෝවන්, පියාණෙනි!
විශ්වය ජය ගැනීම සහ දෙවිවරුන්ට අණ දීම විශාල සතුටක් ගෙන දෙනවා,
නමුත් පුතෙකුගේ ආදරයත් එක්ක ඒ කිසිවක් සංසන්දනය කරන්න බැහැ.
ප්‍රහ්ලාද්, අද ඔබ මගේ ඔඩොක්කුවේ ඉඳගෙන ඉන්නවා,
නමුත් අනාගතයේදී, ඔබ සිංහාසනයට පත් වේවි.
ඉතින් මම යෝජනා කරනවා අපේ අනාගත පුංචි කුමාරයාගේ දක්ෂතා සහ ඥානය ගැන බලන්න,
පුංචි පරීක්ෂණයක් කරමු කියලා, මොකද කියන්නේ?
අනිවාර්යයෙන්ම, පියාණෙනි.
හොඳයි, ප්‍රහ්ලාද්.
ඔබ ගුරුකුලයේ ඉගෙන ගත් දේ පදනම් කරගෙන,
අපිට කියන්න රජෙක් වෙන්න මොනවද ඕනේ කියලා?
පියාණෙනි,
රජෙක් කියන්නේ පක්ෂපාතීත්වයකින් තොරව යුක්තිය ඉටු කරන කෙනෙක්,
තම වැසියන්ට තමන්ගේම දරුවන්ට වගේ සලකන කෙනෙක්,
සහ සතුටේදීත් දුකේදීත් තම ජනතාව සමඟ සිටින කෙනෙක්.
රජෙක් රාජධානිය පාලනය කරනවා විතරක් නෙමෙයි,
තම වැසියන්ගේ හදවත් පාලනය කරන්නත් ඕනේ.
නියමයි! අති විශිෂ්ටයි!
ඔබේ බුද්ධිමත් වචන මගේ හදවත සතුටින් පුරවනවා.
අසුර වර්ගයාගේ අනාගතය ආරක්ෂිත දෑත් වල තිබෙනවා.
නවතින්න එපා, දිගටම කරන්න.
රජෙකුගේ ප්‍රධාන රාජකාරිය
වන්නේ පරම සත්‍යය සොයා යාමට තම වැසියන්ව පෙළඹවීමයි,
සර්වබලධාරී, උත්තරීතර ආරක්ෂකයාට කැපවීමට ඔවුන්ව පෙළඹවීමයි,
ඒ වෙන කිසිවෙකු නොව විෂ්ණු දෙවියන්!
නොදැනුවත්කම, ව්‍යාජ අභිමානය සහ ව්‍යාජ බැඳීම් නිසා මුළා වී,
සෑම ජීවියෙක්ම මේ ලෞකික පැවැත්ම නමැති මහා සාගරයේ ගිලී යනවා.
නමුත් විෂ්ණු දෙවියන් අපගේ ආත්මයන් ගලවා ගත හැකි නැවක් ලෙස පැමිණෙනවා,
එවිට ඔහුට පහසුවෙන් අවිද්‍යාවේ සාගරය හරහා යාත්‍රා කළ හැකියි...
ඔය ඇති!
විෂ්ණුගේ ගුණ වයන එක නවත්තපන්!
ඔබ අනිවාර්යයෙන්ම උගත් කෙනෙක් වගේ කතා කරනවා.
අවාසනාවකට, කවුරුහරි ඔබේ ඉගෙනීමට විෂ පොවලා.
නමුත් ඒකට ඔබට දොස් කියන්න බැහැ.
ශාන්ද් සහ අමාර්ක්!
පෙනෙන විදිහට විෂ්ණුගේ බැතිමතුන්
වෙස්වලාගෙන අපේ ගුරුකුලයට රිංගලා මගේ පුතාව නොමග යවනවා.
ඔබ දෙදෙනාටම විශාල වගකීමක් පවරා තිබෙනවා.
මෙතැන් පටන්, විමසිල්ලෙන් ඉන්න,
කිසිම විෂ්ණු බැතිමතෙක් ගුරුකුලයට ඇතුළු නොවන බවට වග බලා ගන්න.
එහෙම නැත්නම්...
ධෛර්යයේ සංකේතයක්, බලයේ ගර්ජනාව,
ප්‍රචණ්ඩත්වය අසුරයන්ගේ ආඩම්බරයයි.
දුර්වලයන් විනාශ කිරීම බලවතුන්ගේ එකම රාජකාරියයි.
හිරණ්‍යකශ්‍යප විශේෂයෙන් ප්‍රශංසා කරන්නේ ප්‍රචණ්ඩත්වයේ යෙදෙන අයටයි.
ස්වාමීනි.
ඔව්, ප්‍රහ්ලාද්?
දුර්වලයන් ආරක්ෂා කිරීම බලවත් කෙනෙකුගේ යුතුකම නෙමෙයිද?
ඇත්තෙන්ම, එහෙම නැතුව දුර්වලයන් ජීවත් වෙන්නේ කොහොමද?
මෙතන දුර්වලයන්ට ඉඩක් නැහැ!
ජීවිතයේ එකම ඇත්ත ඒකයි.
ස්වස්ත්‍ය අස්තු විශ්වස්‍ය ඛලඃ ප්‍රසීදතාම්
ධ්‍යායන්තු භූතානි ශිවම් මිථෝ ධියා
ලස්සනයි!
ප්‍රහ්ලාද්, කරුණාකර අපට මෙහි තේරුම කියන්න.
මනඃ ච භද්‍රම් භජතාද් අධෝක්ෂජේ
ආවේශ්‍යතාම් නෝ මතිඃ අප්‍ය අහෛතුකී
විශිෂ්ටයි.
- ඒක කොහොමද වෙන්නේ? - ප්‍රහ්ලාද්.
ඔබද මේක කරන්නේ නැත්නම්...
- ඕම්, මම ශ්‍රී වාසුදේවයන්ට නමස්කාර කරමි. - කවුද වාසුදේව කියන්නේ?
මොකක්ද මේ රහස?
වාසුදේව කියන්නේ හරි නාරායණ.
කවුද හරි කියන්නේ?
මට කිසිම දෙයක් තේරුම් ගන්න බැහැ.
එන්න, මේ කතාව අසන්න දෙවියන්ගේ කරුණාව ගැන
සතුට සහ බලාපොරොත්තුව රැඳෙන තැන
සියලු සත්වයෝ ඔහු මත යැපෙනවා ලොකු කුඩා භේදයකින් තොරව
ඔහු ලෝකය කරකවනවා
මොකක්ද භක්තිය කියන්නේ?
ඒක ඇත්තක්ද නැත්නම් මිත්‍යාවක්ද?
අපට ශක්තිය ලැබෙන්නේ කොහෙන්ද?
ඔබට ඔබේ ශක්තිය ලැබුණේ කොහෙන්ද?
හොඳින් බලන්න, හැංගෙන්න එපා
අපි අද ඇත්ත සොයා ගමු
ඔබ කියනවා දෙවියන් නිතරම ළඟ ඉන්නවා කියලා
නමුත් අපට ඔහුව දකින්න බැරි නම් ඔහු ඇත්තටම ඉන්නවාද?
අපට දැනෙන නමුත්, දකින්න බැරි සුළඟ වගේ
නැත්නම් ඔබව සහ මාව උණුසුම් කරන හිරු එළිය වගේ
එහෙම නෙමෙයිද?
අපට දැනෙන නමුත්, දකින්න බැරි සුළඟ වගේ
නැත්නම් ඔබව සහ මාව උණුසුම් කරන හිරු එළිය වගේ
එහෙම නෙමෙයිද?
දෙවියන් කියන්නෙත් ඒ වගේ
දෙවියන් සෑම තැනකම ඉන්නවා
සෑම මොහොතකම, පරම සත්‍යය එයයි
අනෙක් සියල්ල මායාවක්
මාළුවන්ට පීනන්න වතුර ඕනේ
සමනලුන්ට මල් ඕනේ දවස එළිය කරන්න
කොළ වලට අතු ඕනේ තදින් අල්ලගන්න
වැස්සට වලාකුළු ඕනේ සතුට ගේන්න
මොකක්ද මේ කියන්නේ, මේ දිව්‍යමය බැඳීම?
ඒක නැතුව, හැම දෙයක්ම වැරදියි වගේ
අපි සම්පූර්ණ වෙන්නේ අපි දෙවියන් එක්ක එකතු වුණාමයි
අපි එකට එකතු වී ජප කරමු හදවත් බැඳිලා තියෙද්දි
නමහ, ඕම් නමහ, නමහ නාරායණ
සෑම මොහොතකම, දෙවියන් මා සමඟයි
සෑම ආත්මයක් තුළම, සෑම ස්ථානයකම
දෙවියන්ගේ ආදරණීය වැළඳගැනීම තිබෙනවා
සෑම මොහොතකම, දෙවියන් මා සමඟයි
සෑම ආත්මයක් තුළම, සෑම ස්ථානයකම
දෙවියන්ගේ ආදරණීය වැළඳගැනීම තිබෙනවා
අපව සුරකින්න, මාධව ස්වාමීනි
අපගේ රැකවරණය වන, ඔබට අපි යාච්ඤා කරමු
අපව සුරකින්න, මාධව ස්වාමීනි
අපව දාලා යන්න එපා, හැමදාම ළඟ ඉන්න
අපව සුරකින්න, මාධව ස්වාමීනි
අපගේ රැකවරණය වන, ඔබට අපි යාච්ඤා කරමු
අපව සුරකින්න, මාධව ස්වාමීනි
අපව දාලා යන්න එපා, හැමදාම ළඟ ඉන්න
නමහ, ඕම් නමහ, නමහ නාරායණ
අඛණ්ඩ, ඔබ මොකද කරන්නේ?
අපි අසුරයෝ.
මේ වගේ පුංචි සෙල්ලම් වලින් අපේ ගුරුකුලයට කීර්තියක් ලැබෙන්නේ නැහැ.
නමුත් මට තේරෙන්නේ නැහැ
මම මොනවද කළේ ඔබව කේන්ති ගස්සන්න තරම්.
ප්‍රහ්ලාද්!
කුමාරයෙක් බලවත් සහ තේජාන්විත වෙන්න ඕනේ.
ඔබ වගේ කරුණාවන්ත සහ අනුකම්පාව තියෙන කෙනෙක් නෙමෙයි,
විෂ්ණු වගේ මිත්‍යා විශ්වාසයක් අදහන.
කරුණාව සහ අනුකම්පාව තිබීමේ වරද මොකක්ද?
ඒ වගේම, විෂ්ණු කෙරෙහි භක්තිය කියන්නේ මිත්‍යා විශ්වාසයක් නෙමෙයි.
ඔවුන් විෂ්ණුට වන්දනා කරනවා!
ඔවුන් තණකොළ, මල් සහ පළතුරු කනවා!
මගේ මිත්‍රයා, පළතුරු කන එකේ වරද මොකක්ද?
ඔහුගේ දත් පවා අපේ දත් වලට වඩා වෙනස්!
අසුර වර්ගයාට මොන තරම් ලැජ්ජාවක්ද.
කුමාරයෙක් වෙලත්,
ඔබ දන්නේ නැහැ කොහොමද බලය පෙන්වන්නේ කියලා.
අසරණ සතෙකුගේ ජීවිතය නැති කරන එක කොහොමද බලය පෙන්වීමක් වෙන්නේ?
මම බඩගින්නේ මැරෙන්නේ නැහැ.
කොහොම වුනත්, අපි හැමෝම එකම දිව්‍යමය බලවේගයකින් මැවුණු ජීවීන්.
බලවේගයක්! කාගේද?
ආ, ඔව්!
බියගුල්ලන්ගේ රජා, දුර්වලයන්ගේ ප්‍රියතමයා.
අපේ ආදරණීය කුමාරයාගේ මනඃකල්පිත බලවේගය.
සර්වබලධාරී විෂ්ණු දෙවියන්ද?
මුළු විශ්වයම අපිට බයයි.
ඔබත් තේරුම් ගන්න ඕනේ මේ බියට හේතුව, මගේ කුමාරයාණෙනි!
ප්‍රචණ්ඩත්වය මගේ රාජකාරියයි, හිරණ්‍යකශ්‍යප මගේ දෙවියන්!
එය මගේ වරප්‍රසාදයක්...
- එපා, මගේ මිත්‍රයා-- - ...මේ රාජකාරිය ඉටු කිරීම.
දින්නා!
කොහොමද ඔහු තවම කකුල් දෙකෙන් හිටගෙන ඉන්නේ?
ඔහු අනිවාර්යයෙන්ම ශක්තිමත්.
ඔබ මාව බේරගන්න මේ වේදනාව වින්දාද?
දුර්වලයන් ආරක්ෂා කිරීම බලවතුන්ගේ යුතුකමයි!
කුමාරයෙකුගේ රාජකාරිය තම ජනතාව ආරක්ෂා කිරීමයි.
ඔබ කරුණාවන්තයි, නමුත් දුර්වල නැහැ.
ප්‍රහ්ලාද් කුමාරයාණෙනි!
ප්‍රහ්ලාද් කුමාරයාට ජය වේවා!
ආදරය සහ භක්තිය විතරයි
මේ මුළු විශ්වයේම ඉන්න හැම සත්වයෙක්ටම තේරුම් ගන්න පුළුවන් භාෂාවන් වෙන්නේ.
කෙසේ වෙතත්, ආදරය සහ භක්තිය තේරුම් ගැනීමට,
අපි සම්පූර්ණයෙන්ම යටත් විය යුතුයි.
ජීවිතයේ සියලු කරදර වලට විසඳුම එක නමයි.
ඕම්, මම ශ්‍රී වාසුදේවයන්ට නමස්කාර කරමි.
එවිට අපේ පාරුව යාත්‍රා කරාවි
ආදරය සහ භක්තිය නමැති මාර්ගයේ,
එය තමයි ධර්මයේ මාර්ගය.
ඒක ගොඩක් ලස්සනයි.
ඒක ඇත්තක් වුණා නම් විතරක්.
මොකක්ද ප්‍රශ්නය, බක්සියා?
මොකක් හරි වැරැද්දක් තියෙනවද? කරුණාකර අපට කියන්න.
විෂ්ණුගේ කතාව ඔබේ හිතේ මවාගන්නකොට ලස්සන වෙන්න පුළුවන්,
නමුත් යථාර්ථයේදී...
යථාර්ථයේදී? මොකක්ද ඔබ අදහස් කරන්නේ?
මෙතන ඇත්තටම කළුවරයි!
අපි ඉන්නේ ගොඩක් ඉහළින්.
නුඹලාට උරුම දේ මේකයි, විෂ්ණු බැතිමතුනි!
ඇස් ඇරලා බලාගනිල්ලා.
කවදා හරි දවසක, අපිටත් මේ දේම වේවි.
හැමෝම කියන්න ඕනේ, හැමෝම ජප කරන්න ඕනේ...
විෂ්ණු දෙවියන් තමයි අපේ දෙවියන්.
උඹ විෂ්ණුගේ නම ජප කරනවා.
උඹ ජප කරන්නේ අපේ හතුරගේ නම.
ද්‍රෝහියා!
බලවත් කෙනෙක් දුර්වලයන් පිට ප්‍රචණ්ඩත්වය පටවනවා.
ඔහු ඔවුන්ව විනාශ කරනවා!
නුඹලාට ගින්නේ වේදනාවෙන් බේරෙන්න ඕන නම්,
මේ න්‍යාය ඉගෙන ගනිල්ලා.
ලෝකය වැඩ කරන්නේ එහෙමයි, මොකද ප්‍රචණ්ඩත්වය වළක්වන්න බැහැ
අම්මේ, තාත්තේ.
අපේ ආදරණීයයන්ව බිලි දෙන එක
මේ ඇවිලෙන ගින්නට,
දැන් අපේ අවසාන ඉරණම වෙලා.
මේක ඇත්තක් නෙමෙයි!
- ඔව්, මේ හැමෝම මිනී මරුවෝ. - මිනී මරුවෝ?
ඔබ හිතන්නේ අර ළමයි ඔක්කොම මිනී මරුවෝ කියලද?
එකම එක විසඳුමයි තියෙන්නේ.
ඔබේ දෙවියන්ව අත්හරින්න
සහ ගුරුකුලයේ ඉගැන්වීම් පිළිගන්න,
මගේ කුමාරයාණෙනි!
අනේ මගේ දෙවියනි!
මම කොහොමද මේ බැතිමතුන් හැමෝම නිදහස් කරන්නේ?
මට පාරක් පෙන්වන්න.
ප්‍රහ්ලාද්!
මොකක්ද ප්‍රශ්නය?
ප්‍රහ්ලාද් අපට විෂ්ණු දෙවියන් ගැන පැහැදිලි කළා වගේම,
ඔහුට පුළුවන් අපේ රජතුමාවත් කැමති කරගන්න.
අපේ රජතුමා විෂ්ණු දෙවියන් එක්ක තියෙන ගැටුම නතර කළොත්, අපි හැමෝම බේරෙයි.
අද ඉඳන්, ඔබේ ජීවිතය
පැටලිලා තියෙන්නේ දුක සහ කටු අතරේ විතරයි.
මොකද විෂ්ණු වුනත් කැමති ඒකටයි.
ඔහු කවදාවත් උත්සාහ කළේ නැහැ තම බැතිමතුන් සහ අනිත් දෙවිවරුන්ව බේරගන්න.
ඉතින් ඇයි ඔහු එන්නේ අවුරුදු පහක පොඩි අසුර ළමයෙක් වෙනුවෙන්?
ඔබ තනි වේවි!
ප්‍රහ්ලාද් භක්තයාණෙනි!
විෂ්ණු දෙවියන්ගේ මහිමය මම දිගටම ජප කරන්නම්
හැමෝම විමුක්තිය ලබන තුරු!
මට අවශ්‍ය වන්නේ එක නමක් ජප කරමින් මුළු හදවතින්ම කැප වීම පමණයි.
විමුක්තිය ලැබෙන්නේ ඒ එකම නමෙන් පමණයි.
ඕම්, මම ශ්‍රී වාසුදේවයන්ට නමස්කාර කරමි.
ප්‍රහ්ලාද්.
පසුගිය වතාවේ වගේ ඔබ මාව කනගාටුවට පත් කරන එකක් නැහැ කියලා මම හිතනවා.
ඒ නිසා, ඔබ ගුරුවරුන්ගෙන් ඉගෙන ගත් දේවල් නැවත කියන්න.
මගේ ගුරුවරු මට ඉගැන්වූවා
විෂ්ණු දෙවියන් අපේ ලොකුම සතුරා බව.
විශිෂ්ටයි, ප්‍රහ්ලාද්! විශිෂ්ටයි!
ඉතින්, අන්තිමේදී ඔබ විෂ්ණුව ඔළුවෙන් අයින් කරලා!
ඔබේ අධ්‍යාපනයෙන් අවසානයේ ප්‍රතිඵල ලැබිලා, පුතා.
ශාන්ද්.
අමාර්ක්.
ඔබ දෙදෙනාටම මම රන් කාසි සියයක් බැගින් තෑගි දෙනවා.
රජතුමනි, මොකටද මෙච්චර ලොකු තෑගි?
අපි මේ දේ කළේ තෑග්ගක් බලාගෙන නෙමෙයි.
පණපිටින් පුළුස්සා දැමීමෙන් අපි බේරුණා!
විෂ්ණු ඔබේ සතුරා ලෙස ප්‍රකාශ කිරීමෙන්,
ඔබ මාව ගොඩක් සතුටු කළා, පුතා.
මට සමාවෙන්න, පියාණෙනි.
ඔබ මට කිව්වා මගේ ගුරුවරුන්ගේ ඉගැන්වීම් නැවත කියන්න කියලා,
ඒ නිසා මම ඔබට කිව්වා.
නමුත් මම ඔවුන්ගේ ඉගැන්වීම් පිළිගත්තේ නැහැ.
මම අනිවාර්යයෙන්ම විෂ්ණු දෙවියන්ව මගේ සතුරෙක් විදිහට සලකන්නේ නැහැ.
පියාණෙනි, ඔබට කාව හරි සතුරෙක් විදිහට සලකන්න ඕනෙම නම්,
කරුණාකර ඔබේ හදවත ඇතුළේ බලන්න
රාගය, කෝපය, කෑදරකම, ඇල්ම, උඩඟුකම සහ ඊර්ෂ්‍යාව දිහා, ඒවා සතුරන් විදිහට සලකන්න.
විශ්වය ජය ගැනීම ඊට වඩා ලේසියි,
නමුත් මේ මාරාන්තික සතුරන් හය දෙනා ජය ගැනීම
ඊට වඩා ගොඩක් අමාරුයි.
කට වහගනින්!
මහා දෙවිවරු පවා මගේ ඉදිරියේ කතා කරන්න බයයි.
නමුත් මේ පොඩි එකා මට බණ දේශනා කරන්න එනවා!
කරුණාකර කේන්ති ගන්න එපා, පියාණෙනි.
මම ඔබෙන් ඉල්ලන්නේ
කාරුණිකව විෂ්ණු දෙවියන් කෙරෙහි ඇති වෛරය අතහැර දමන්න කියලා,
සහ ඔහුගේ රැකවරණය පතන්න.
බියගුලු විෂ්ණුගේ රැකවරණය පතන්න?
මම හිරණ්‍යකශ්‍යප! සර්වබලධාරී සහ තුන් ලෝකයම ජය ගත් තැනැත්තා!
හිරණ්‍යකශ්‍යපව මරන්න කාටවත් බැහැ!
කොහොමද ඔබට පුළුවන් කෙනෙකුගේ ගුණ වයන්න
ඔබේ මාමා වන හිරණ්‍යාක්ෂව ඝාතනය කරපු කෙනෙක්ගේ?
ඔබට ඔබේ මාමා වෙනුවෙන් කිසිම පක්ෂපාතීත්වයක් නැද්ද?
මගේ මාමා පව්කාර ක්‍රියාවක් සිදු කළා
පෘථිවිය ගර්භෝදක සාගරයේ ගැඹුරේ ගිල්වා දමමින්.
වරාහ දෙවියන් ඔහුව ඝාතනය කිරීම සම්පූර්ණයෙන්ම සාධාරණයි.
ද්‍රෝහියා!
ඔබ හරියට වංචාකාරී සර්පයෙක් වගේ
තමන්ගේ ආදරණීයයන්ට වුනත් දෂ්ට කරන්න පසුබට නොවන.
ශාන්ද්, අමාර්ක්! ඔබ දෙදෙනාම ඔබේ රාජකාරි පැහැර හැරියා.
මම ඔබ දෙදෙනාටම කස පහර සියයක් බැගින් දඬුවම් නියම කරනවා.
අපට අනුකම්පා කරන්න, රජතුමනි. අපට අනුකම්පා කරන්න.
අපි ඔබෙන් ඉල්ලා සිටිනවා අපට මෙතරම් දරුණු දඬුවම් දෙන්න එපා කියලා.
අපේ වරදක් නැහැ, රජතුමනි.
අපි අපේ උපරිමය කළා,
නමුත් ඔබේ පුත් ප්‍රහ්ලාද් හරිම මුරණ්ඩුයි,
ඔහු අපිට ඇහුම්කන් දෙන්නේම නැහැ.
ඊටත් වඩා නරක දෙය නම්, ඔහු අනිත් ළමයිනුත් උසිගන්වනවා
ගුරුකුලයේ ඉන්න ළමයින්ව ඔබට විරුද්ධව.
රජතුමනි, ඔබේ පුත් ප්‍රහ්ලාද් ස්වභාවයෙන්ම හරිම කපටියි.
අපිට මීට වඩා වෙන මොනවද කරන්න තිබුණේ?
හිරණ්‍යකශ්‍යප.
ඔබට දැන් තේරෙනවාද විෂ්ණුගේ කපටි සෙල්ලම?
ඔබේ පුතාව පොරවක් වගේ පාවිච්චි කරලා,
ඔහු බලාපොරොත්තු වෙන්නේ අසුර වර්ගයා නමැති යෝධ ගස බිම හෙළන්නයි!
ඔබ හරි, ස්වාමීනි!
නමුත් විෂ්ණු ඔහුගේ නපුරු සැලසුම් සාර්ථක කරගන්න කලින්,
මම ප්‍රහ්ලාද්ට නියම කරනවා
- මරණ දඬුවම! - එපා!
එපා, ස්වාමීනි!
මොන තරම් බරපතල පාපයක්ද ඔබ කරන්න යන්නේ?
ඉතිහාසයේ කවදාවත් අහලා නැහැ
පියෙක් මරණ දඬුවම නියම කරනවා
තමන්ගේම පුතාට.
හිතන්න එපා මම මේ තීරණය ගත්තේ සතුටින් කියලා!
නමුත් කරුණාකර දැනගන්න පියෙක් වීමට අමතරව,
මම අසුර ගෝත්‍රයේ ආරක්ෂකයාත් වෙනවා.
මගේ ගෝත්‍රය ආරක්ෂා කිරීම මගේ වගකීමක්!
මම අද ප්‍රහ්ලාද්ව බේරුවොත්,
කවදා හරි දවසක, ඔහු මුළු අසුර වර්ගයාගේම විනාශයට හේතු වේවි.
ප්‍රහ්ලාද් කියන්නේ අවුරුදු පහක පොඩි ළමයෙක් විතරයි.
ඔහු ඔබේ පුතා!
අපේ අසුර ගෝත්‍රයේ, ඉඩක් නැහැ
කෙනෙකුගේ හදවත දුර්වල කරන හැඟීම් වලට, කයාදු.
- කරුණාකර ඔහුට අනුකම්පා කරන්න! - සෙබළුනි!
නුඹලාගේ ආයුධ පාවිච්චි කරලා ප්‍රහ්ලාද්ව කෑලි වලට කපලා දාපල්ලා!
එපා!
ඕම්, මම ශ්‍රී වාසුදේවයන්ට නමස්කාර කරමි.
ඇයි නතර වුණේ?
අසුරයිනි, පහර දියව්!
ඕම්, මම ශ්‍රී වාසුදේවයන්ට නමස්කාර කරමි.
ඕම්!
නාරායණාය විද්මහේ
වාසුදේවාය ධීමහී
තන්නෝ
විෂ්ණුඃ
ප්‍රචෝදයාත්
ඕම්, මම ශ්‍රී වාසුදේවයන්ට නමස්කාර කරමි.
මො... මොකක්ද මේ සිද්ධිය, ස්වාමීනි?
මේක නිකන්ම සිද්ධියක් නෙමෙයි,
මේක විෂ්ණු කරපු විවෘත අභියෝගයක්.
ඔබට ඔබේ පුතාව මරන්න ඕනේ,
ඒත් ඔහුට ඕනේ ඔහුගේ බැතිමතාව බේරගන්න.
මේක තවදුරටත් තාත්තා කෙනෙකුයි පුතෙකුයි අතර තියෙන පුංචි ආරවුලක් නෙමෙයි.
දැන් මේක කවුද උසස් කියන එක ගැන ප්‍රශ්නයක්.
ප්‍රහ්ලාද් කියන්නේ නිකන්ම රූකඩයක් විතරයි
මහා බලවතුන් දෙදෙනෙකුගේ අතේ තියෙන.
මේක උසස්කම ගැන ප්‍රශ්නයක් නම්,
අපි අතරින් කවුද ශ්‍රේෂ්ඨතමයා කියන එක ගැන නම්,
එහෙනම් මම, හිරණ්‍යකශ්‍යප,
විෂ්ණුට වඩා මගේ උසස්කම ඔප්පු කරන්න ඕනෙම දුරක් යනවා.
ඒ වෙනුවෙන් මගේම පුතාව බිලි දෙන්න වුනත් මම සූදානම්.
සෙබළුනි!
මම අණ කරනවා ප්‍රහ්ලාද්ව ප්‍රසිද්ධියේ පොඩි කරලා දාන්න කියලා
කුලප්පු වුන අලි ඇත්තුන්ගේ කකුල් වලට යට කරලා.
ඔහුව අරගෙන පලයන්!
ස්වාමීනි!
මම ඔබට පොරොන්දු වෙනවා මම ප්‍රහ්ලාද්ව වෙනස් කරනවා කියලා
සහ ඔහුව කීකරු දරුවෙක් බවට පත් කරනවා.
කරුණාකර මට එක අවස්ථාවක් දෙන්න.
කයාදු.
එක පැත්තකින්, ඔබේ සැමියාගේ ගෞරවය තියෙනවා
අනිත් පැත්තෙන්, ඔබේ පුතාගේ ජීවිතය.
පරමාදර්ශී බිරිඳක් නිතරම තෝරාගන්නේ පුතාගේ ජීවිතයට වඩා සැමියාගේ ගෞරවයයි.
මෙතන පරදුවට තියෙන්නේ ඔබේ ගෞරවය නෙමෙයි!
ඔබේ අහංකාරය!
කයාදු!
මේ ඉන්නේ අපේ රජතුමාගේ පුතා නේද?
නැහැ.
ඕම්, මම ශ්‍රී වාසුදේවයන්ට නමස්කාර කරමි.
හැමෝම කියන්න ඕනේ, හැමෝම ජප කරන්න ඕනේ...
හිරණ්‍යකශ්‍යප අපේ දෙවියන් කියලා.
හිරණ්‍යකශ්‍යප අපේ දෙවියන්.
ප්‍රහ්ලාද්, තවමත් වෙලාව තියෙනවා.
විෂ්ණු ගැන තියෙන උමතුව නවත්වන්න.
ඔබට දඬුවම් ලැබෙන එකක් නැහැ.
මේ අලි ඇත්තු අනිවාර්යයෙන්ම පිස්සු වැටිලා ඉන්නේ,
නමුත් ඔබේ පිස්සුවට සමාන කරන්න බැහැ.
ඔව්. මට පිස්සු! විෂ්ණු දෙවියන් වෙනුවෙන් පිස්සු වැටිලා ඉන්නේ.
නමුත් මොනවා කරන්නද? ඔහු කෙරෙහි ඇති මගේ භක්තිය මත් වීමක් හා සමානයි!
ඒක ඔබේ අවාසනාව
ඔබට මේ දිව්‍යමය සතුට විඳින්න නොලැබුණු එක.
ඕම්, මම ශ්‍රී වාසුදේවයන්ට නමස්කාර කරමි.
...වාසුදේව ස්වාමීනි.
නිසැකවම, යම් දිව්‍යමය බලයකින් මේ දරුවාව ආරක්ෂා කරනවා.
ඕ ස්වාමීනි.
ඕම්, මම ශ්‍රී වාසුදේවයන්ට නමස්කාර කරමි.
අනේ දෙවියනේ!
පහළ බලනකොටත් මට කැරකිල්ල වගේ.
වාව්.
හරිම ලස්සනයි!
ඇයි නැත්තේ?
කොහොම වුනත්, නාරායණ දෙවියන් තමයි නිර්මාණකරුවා.
ඔබ හරි අහිංසක ළමයෙක්.
අපි ඔබව මෙතනට එක්කගෙන ආවේ වටපිටාව බලන්න නෙමෙයි,
අපි මෙතනට ආවේ ඔබව කඳු මුදුනෙන් පහළට තල්ලු කරලා මරන්න.
ඔහ්! නමුත් කරුණාකර දැනගන්න ඔබට මාව මරන්න බැහැ.
ඔබ ඇත්තටම හිතනවාද
කඳු මුදුනෙන් තල්ලු කළාම ඔබ මැරෙන එකක් නැහැ කියලා?
මිය යන්නේ ශරීරය,
ආත්මය නෙමෙයි.
මම මේ මරණීය ශරීරයට වඩා එහා ගිය කෙනෙක්.
අනිවාර්යයෙන්ම, මගේ ශරීරය විනාශ වේවි
මාව මේ කඳු මුදුනෙන් පහළට තල්ලු කළොත්.
නමුත් පසුව මම නැවත ඉපදේවි
වෙනත් පවුලක හෝ වෙනත් ස්වරූපයකින්
නව ශරීරයක් සමඟ.
මගේ ආත්මය සෑම විටම පවතීවි
මගේ ශරීරය තිබුණත් නැතත්.
ඔබ තවමත් විශ්වාස කරනවාද
ඔබට මාව මරන්න පුළුවන් කියලා?
ඔහුගේ බුද්ධිමත් වචන ඇසුවාට පසුව,
මම දැන් ව්‍යාකූල වෙලා ඉන්නේ.
ඔහුව ඇත්තටම මරන්න බැරි නම්,
ඇයි අපි ඔහුව කන්දෙන් පහළට තල්ලු කරන්නේ?
නැහැ.
ඔබ මාව පහළට තල්ලු කළ යුතුයි,
මොකද ඔබේ රජුගේ නියෝගයට කීකරු වීම ඔබේ රාජකාරියයි.
ඔබේ පියා ඔබට මෙතරම් හිංසා පීඩා කළත්,
ඔබ තවමත් ඔහුට වෛර කරන්නේ නැද්ද?
පියවරුන් ගෞරවයට පාත්‍ර විය යුතුයි.
ඔබට පොඩ්ඩක්වත් බයක් නැද්ද?
කොහොමද අන්ධකාරයක් තියෙන්නේ
හිරු එළිය දීප්තිමත්ව බබළන තැනක?
ඔබ සමිඳුන්ගේ පාමුල වැටුණු පසු
කොහොමද ඔබට බියක් දැනෙන්නේ?
මෙතෙක් කල් මාව ආරක්ෂා කළ තැනැත්තා
අනාගතයේදීත් මාව ආරක්ෂා කරාවි.
මේ සැරේ ඔහු ඔබව බේරගන්න ආවේ නැත්නම්?
ඔහු ආවේ නැත්නම් මොකද?
ඔහුට ඕන විදිහට මට සලකන්න පුළුවන්.
මොකද මොන දේ වුනත්,
ඔහු මගේ ස්වාමියා සහ දෙවියන්.
කරුණාකර මම ගැන දුක් වෙන්න එපා.
ඔබට පවරලා තියෙන රාජකාරිය ඉටු කරන්න.
දරුවා, ඔබ ඇත්තටම පුදුම සහගතයි.
ඔබෙන් මෙතරම් ගැඹුරු අවබෝධයක් ලැබුනාට පස්සේ,
අපි දැන් මේ පව්කාර වැඩේ කරන්න බයයි.
ඕම්, මම ශ්‍රී වාසුදේවයන්ට නමස්කාර කරමි.
එන්න, මගේ මිත්‍රයා.
අපි ප්‍රහ්ලාද්ගේ මළ සිරුර අරගෙන යමු.
ඒයි!
- මේ මොකක්ද? - ඕම්, මම ශ්‍රී වාසුදේවයන්ට නමස්කාර කරමි.
ඕ නාරායණ ස්වාමීනි!
මේ හාස්කම සම්පූර්ණයෙන්ම ඔබ කළ දෙයක්!
ඔබේ බැතිමතාව ආරක්ෂා කිරීමෙන්,
ඔබ සදාකාලයටම ඔප්පු කළා
ඔබ ඔබේ බැතිමතුන්ගේ හිතවතා බව.
අද, ඔබ පහත් මෝඩයන්ගේ හදවත් දිනා ගත්තා!
ඕම්, මම ශ්‍රී වාසුදේවයන්ට නමස්කාර කරමි.
කෝපයෙන් දැවෙමින්, හිරණ්‍යකශ්‍යප
බොහෝ වතාවක් ප්‍රහ්ලාද්ව මරා දමන්න උත්සාහ කළා,
නමුත් විෂ්ණු දෙවියන් දිගටම සෑම ප්‍රහාරයකින්ම ඔහුව ආරක්ෂා කළා.
ඔහුගේ භක්තියේ ආලෝකය සෑම තැනකම පැතිරෙමින් තිබුණා.
ඔහු හොඳින්ම දැන සිටියා තම වැසියන්ගේ සිත් වෙනස් වෙමින් පවතින බව
විෂ්ණු දෙවියන්ගේ දිව්‍යමය බලය දැකීමෙන් පසුව
සහ ළඟදීම ඔවුන් තමන්ට විරුද්ධ වන බවත්.
දැන් ඔහුට ඉතිරිව තිබුණේ එකම එක තේරීමයි.
හෝලිකා.
ශුක්‍රාචාර්ය ගුරුතුමාගේ භාරකාරත්වය යටතේ,
හිරණ්‍යාක්ෂ සහ මම විවිධ අද්භූත බලයන් ලබා ගත්තා.
ඒ අතරම, ඔබටත්, ඉතා සුවිශේෂී බලයක් ලැබුණා.
ඔබට පුළුවන් ඔබට අවශ්‍ය ඕනෑම කෙනෙක්ව පුළුස්සා අළු කරන්න,
නමුත් ඒ අතරම, ගින්නෙන් ඔබට හානියක් වෙන්නේ නැහැ.
මට අවශ්‍යයි ඔබ මේ වරය පාවිච්චි කරන්න ප්‍රහ්ලාද්ට විරුද්ධව.
මට ඔබට මතක් කරන්න දෙන්න,
මට මේ වරය ලැබුණේ කොන්දේසියක් මත,
මම එය භාවිතා කළ යුත්තේ මගේ ආත්මාරක්ෂාව සඳහා පමණක් බව
සහ මම එය කවදාවත් අනිසි ලෙස භාවිතා නොකරන බව.
හෝලිකා.
ප්‍රහ්ලාද්ගේ හදවත ගැහෙන්නේ අපේ හතුරා වෙනුවෙන්.
ඔහු විෂ්ණු බැතිමතෙක්!
අපි ඔහුගේ ජීවිතය බේරුවොත්,
ඔහු අනිවාර්යයෙන්ම අපේ අසුර ගෝත්‍රය විනාශ කරාවි.
ප්‍රහ්ලාද්ව මරා දැමීමෙන්, ඔබ අපේ ගෝත්‍රය ආරක්ෂා කරනවා පමණක් නොවෙයි,
ඔබ ඔබවම ආරක්ෂා කර ගන්නවා.
එනිසා, මෙය ඔබගේ වරය උතුම් ලෙස භාවිතා කිරීමක්.
අනිසි ලෙස භාවිතා කිරීමක් නෙමෙයි!
හෝලිකා.
මම ඔබව සලකන්නේ මගේ සොහොයුරිය ලෙසයි.
මම ඔබෙන් ඉල්ලා සිටිනවා,
මේ අවස්ථාවේදී, මාත් එක්ක ඉන්න කියලා.
අනිවාර්යයෙන්ම, සහෝදරයා!
ඇත්තටම, ඔබ හරි.
ප්‍රහ්ලාද් මිය යා යුතුයි!
අපේ ගෝත්‍රය වෙනුවෙන් මෙවැනි වටිනා කාරණයකට මාව සම්බන්ධ කර ගැනීමෙන්,
ඔබ මට ලොකු ගෞරවයක් කළා, සහෝදරයා.
ප්‍රහ්ලාද්ගේ සියුමැලි සිරුරේ සෑම කොටසක්ම ගින්නෙන් දැවී යන විට,
ඔහුගේ කෑගැසීම මගේ කන් වල දෝංකාර දෙන විට,
මගේ ජීවිතය ඇත්තටම වටිනා බව මට දැනේවි!
නමුත් මෙවැනි සරල වැඩකට ඔබට හෝලිකාව අවශ්‍ය ඇයි?
නිකන්ම ප්‍රහ්ලාද්ව ගින්නට දාන්න, එවිට ඔහු පිළිස්සී මැරේවි.
ගින්නට පමණක් ප්‍රහ්ලාද්ට හානියක් කරන්න බැහැ.
මොකද අර මායාකාරී විෂ්ණු හැම වෙලාවෙම ඔහුව ආරක්ෂා කරන්න ඔහු ළඟ ඉන්නවා!
මට අවශ්‍යයි ඔබ දැවෙන චිතකයක් මත ඉඳගෙන ප්‍රහ්ලාද්ව තදින් අල්ලගන්න,
එවිට කිසිම ආකාරයකින් ඔහුට පැන යන්න බැහැ.
ප්‍රහ්ලාද්, මගේ ආදරණීය පුතා.
බය වෙන්න එපා.
ඔබේ නැන්දා දැන් ඔබ වෙනුවෙන් මෙතන ඉන්නවා!
ඇගේ ඔඩොක්කුවේ, ඔබ ඉතා සුවසේ නින්දට යාවි!
ඒ වගේම,
මම අද රෑ පූජකයෙක්ට ආරාධනා කළා
ඔබේ අවසන් කටයුතු සිදු කරන්න අපට පුළුවන් වෙන්නත් කලින්
චිතකයෙන් ඔබේ අළු ගන්න!
මෑණියනි.
කවුරුහරි මිය ගියාද?
කා වෙනුවෙන්ද මේ චිතකය හදලා තියෙන්නේ?
කරුණාකර මට කියන්න.
ප්‍රහ්ලාද්!
මගේ දරුවා!
ප්‍රහ්ලාද්,
මම ඔබව මගේ ඔඩොක්කුවේ තියාගෙන මේ චිතකයේ ඉඳගන්නවා,
ඊට පස්සේ මම ඔබව පුළුස්සා අළු කරනවා.
මේ චිතකය හදලා තියෙන්නේ ඔබ වෙනුවෙන්, දරුවා!
ඔබ දෙදෙනාම ලැජ්ජා වෙන්න ඕනේ.
ඔබට බැරි නම් අසරණ දරුවෙකුට කරන කුරිරු අසාධාරණයක් නවත්වන්න,
ඔබට කරන්න පුළුවන් අවම දේ තමයි ඔහුට සිනාසෙන්නේ නැතුව ඉන්න එක.
මෑණියනි, කරුණාකර අඬන්න එපා.
ඔබ අඬනවා දකිද්දී මට ලොකු දුකක් දැනෙනවා.
අනේ, ප්‍රහ්ලාද්!
ආහ්! පේන විදිහට ප්‍රහ්ලාද්ට තමන්ගේ ජීවිතේ ගැන බයක් දැනිලා
මේ යෝධ චිතකය දැක්කට පස්සේ.
මම මා ගැන වද වෙන්නේ නැහැ.
මම වද වෙන්නේ ඔබ ගැනයි, මගේ ආදරණීය නැන්දේ.
දඬුවම් ලැබෙන්නේ මටයි, ඔබට නෙමෙයි.
මම ඔබෙන් ඉල්ලා සිටිනවා මාත් එක්ක චිතකයට එන්න එපා කියලා,
නැත්නම් ඔබ පිලිස්සී අළු වේවි.
අපිට ළඟදීම දැනගන්න පුළුවන් කවුද පිච්චෙන්නේ කියලා
සහ කවුද පණපිටින් එළියට එන්නේ කියලා!
පියාණෙනි,
කරුණාකර ඇයව වළක්වන්න,
එහෙම නැත්නම් ඔබ පසුතැවේවි.
හරි.
ඔබ විෂ්ණු කෙරෙහි ඇති භක්තිය නතර කළොත්, මම අනිවාර්යයෙන්ම
ඇය චිතකයට ඇතුළු වීම නවත්වන්නම්
සහ ඔබටත් සමාව දෙන්නම්.
ඔහුව අමතක කරන්න, ප්‍රහ්ලාද්.
- විෂ්ණුව අමතක කරන්න! - මෑණියනි.
කොහොමද ඔබට පුළුවන් මට මෙච්චර නරක උපදෙසක් දෙන්න, මගේ මව වෙලත්?
පියාණෙනි.
විෂ්ණු දෙවියන් මාව තමා වෙත ඇද ගන්නවා
හරියට චුම්බකයක් යකඩ කෑලි ඇදගන්නවා වගේ.
මට මේ ආකර්ෂණය ගැන කිසිම පාලනයක් නැහැ.
මුරණ්ඩු මෝඩයා!
ඔබ මිය යා යුතුයි!
හෝලිකා, ඔහුව චිතකයට අරගෙන යන්න!
අපි යමු, ප්‍රහ්ලාද්!
මෑණියනි...
තමන්ගේම දරුවා පණපිටින් පිච්චෙනවා දකින්න
මම දන්නවා අම්මා කෙනෙකුගේ හදවතේ ඇතිවන ගින්න
ඕනෑම චිතකයකට වඩා දරුණු ලෙස දැවෙන බව.
ඔබේ පුතා වෙනුවෙන් නෙමෙයි නම්,
අඩුම තරමේ ඔබේ බිරිඳ වෙනුවෙන්වත්,
කරුණාකර ප්‍රහ්ලාද්ව බේරන්න!
මමත් චිතකයට පනිනවා. මම චිතකයට පනිනවා.
ඇයව මාලිගාවට අරගෙන යන්න.
ආයුබෝවන්, ප්‍රහ්ලාද්.
නැන්දේ.
එන්න.
ඕම්, මම ශ්‍රී වාසුදේවයන්ට නමස්කාර කරමි.
පිච්චෙනවා.
මට හෙලවෙන්න බැහැ!
සහෝදරයා!
මාව බේරගන්න, සහෝදරයා!
සහෝදරයා, මම පිච්චෙනවා!
මාව බේරගන්න!
හෝලිකා!
මාව බේරගන්න, සහෝදරයා!
- මම පිච්චෙනවා! - කවුරුහරි ගින්න නිවන්න.
සහෝදරයා!
ඉක්මනට!
හෝලිකා!
මොනවා හරි කරන්න, ඉක්මනට!
මාව මේ ගින්නෙන් එළියට ගන්න!
සහෝදරයා!
මාව බේරගන්න!
මොනවා හරි කරන්න! හෝලිකා!
- වතුර ගේන්න! ඉක්මනට! - මාව බේරගන්න!
ඕම්, මම ශ්‍රී වාසුදේවයන්ට නමස්කාර කරමි.
ඉන්න, මම මොනවා හරි කරන්නම්.
ගින්න නිවන්න! ඉක්මනට!
වතුර ගන්න!
ගින්න නිවන්න!
හැමෝම එකතු වෙලා ගින්න නිවන්න.
හෝලිකා!
...වාසුදේව ස්වාමීනි!
ඕම්, මම ශ්‍රී වාසුදේවයන්ට නමස්කාර කරමි.
පියාණෙනි,
- මම ඔබෙන් අයැද සිටියා. - හෝලිකා.
නැන්දාව චිතකයට යවන්න එපා කියලා,
එහෙම නැත්නම් ඔබට පසුතැවෙන්න වෙයි කියලා.
මගේ සහෝදරියගේ මිනීමරුවා!
මගේ ඇස් ඉස්සරහින් පලයන්!
මූව අරගෙන පලයන්,
අරගෙන ගිහින් මහ මුහුදට විසි කරපන්.
හෝලිකා!
ඕම්, මම ශ්‍රී වාසුදේවයන්ට නමස්කාර කරමි.
මම ශ්‍රී වාසුදේවයන්ට නමස්කාර කරමි.
ඕම්, මම ශ්‍රී වාසුදේවයන්ට නමස්කාර කරමි.
නැගිටින්න, ප්‍රහ්ලාද්.
මම තමයි ජලයට සහ සාගරයට අධිපති දෙවියන්.
මම වරුණ දෙවියන්.
නාරායණ දෙවියන්ගේ නම ජප කරන අතරතුර, ඔබට සියල්ල අමතක වී තිබුණා,
ඔබට මතකවත් තිබුණේ නැහැ
මොහොතකට කලින් ඔබ මේ ගැඹුරු සාගරයේ ගිලෙමින් සිටි බව.
ඔබ වැනි බැතිමතෙක්
උපත ලබන්නේ සහස්‍රයකට වරක් පමණයි.
මම ඔබට හිස නමනවා.
ඔබේ පූජනීය පැමිණීම නිසා මම වාසනාවන්තයි.
නමුත් මගේ දෑස් බලා සිටින්නේ අර මාණික්‍යය දැක බලා ගැනීමටයි
කිරි සයුරේ තේජාන්විතව වැඩ සිටින,
දිව්‍යමය ශේෂ නාගයා මත,
ඔහු මුළු මැවිල්ලම එළිය කරනවා ඔහුගේ දීප්තිමත් තේජසින්.
ඔබට පුළුවන් නම් මට පාරක් පෙන්නන්න ඒ මාණික්‍යය ළඟා කර ගැනීමට,
මම ජීවිත කාලයම ඔබට ණයගැතියි.
ඔබ හිතනවාද මේ හමුවීමේ ආශාව තියෙන්නේ ඔබට විතරයි කියලා?
ඔහුටත් නෙමෙයි කියලා?
ඔහුත් බලා සිටින්නේ ඔබව දකින තුරුයි.
එක වරක් ඔහුට කතා කරන්න!
ඔබට ජය වේවා!
මහා දෙවිවරුන්ට පවා
ඔහුව දැක බලා ගන්න බැහැ,
ඉතින් කොහොමද මම වගේ පහත් සත්වයෙක්,
අසුර පවුලක උපත ලැබූ කෙනෙක්, ඒ උත්තරීතර දෙවියන් දකින්න හීන දකින්නේ?
මගේ මේ ආශාව හරියට
වටිනාකමක් නැති කූඹියෙක්ගේ ආශාවක් වගේ,
මේ සාගරයේ වතුර ඔක්කොම බොන්න ආස කරන.
ස්වාමීනි, මම මොනවා කරන්නද?
මට ඔබ හැර වෙන කවුරුත් නැහැ.
මගේම පවුලේ අය සහ නෑදෑයින් මාව අතහැර දමා ගිය විට,
ඔබ පමණයි මා ළඟින් හිටියේ.
හරියට සෙනඟ පිරුණු තැනකදී තම මවගෙන් වෙන් වූ
කුඩා දරුවෙකුට බියක් දැනෙනවා වගේ,
මටත් බයක් දැනෙනවා
මම ඔබෙන් වෙන් වී
මේ විසල් ලෝකයේ තනි වී සිටින නිසා.
ස්වාමීනි, කරුණාකර ඇවිත් මගේ අතින් අල්ලගන්න.
මම සුදුසු නැහැ ඔබව සියැසින් දකින්න.
ඒත් මට ඔබව දකින්න ආසයි.
කරුණාකර මා ඉදිරියේ පෙනී සිටින්න.
ස්වාමීනි, කරුණාකර මා ඉදිරියේ පෙනී සිටින්න.
කරුණාකර මා ඉදිරියේ පෙනී සිටින්න.
ඔබ මට හඬගැසුවා, මම මෙතන ඉන්නවා!
මොකද වුණේ?
ඔබ මුකුත් කියන්නේ නැද්ද?
මම ඉන්නේ දෙවියන් ඉදිරියේ!
දෙවියන් නෙමෙයි.
මම ඔබේ සේවකයා!
ඔබ වැනි ශ්‍රේෂ්ඨ බැතිමතෙක් ඉදිරියේ, මම සේවකයෙක් පමණයි.
මම දිගටම එසේම වේවි.
මොකද ඔබ මාව දිනා ගත්තා
ඔබේ නිර්ව්‍යාජ, පරාර්ථකාමී ආදරයෙන්!
ස්වාමීනි, ඔබ උත්තරීතර දෙවියන් වහන්සේ!
කරුණාකර ඔබ මගේ සේවකයා ලෙස හඳුන්වා දෙමින් මාව අපහසුතාවයට පත් කරන්න එපා.
මට කියන්න, ප්‍රහ්ලාද්.
මම ඔබ වෙනුවෙන් මොනවද කරන්න ඕනේ?
දැන් මම ඔබව ලබා ගත්තා,
තව ලබා ගන්න මොනවද ඉතිරි වෙලා තියෙන්නේ?
මගේ සියලු පැතුම් අද ඉටු වුණා.
මට ඔබෙන් කිසිවක් අවශ්‍ය නැහැ.
තවමත් ඔබ මට යමක් ලබා දීමට පෙරැත්ත කරනවා නම්,
එසේනම් ස්වාමීනි,
මට ආශිර්වාද කරන්න
භක්තියේ ගිනි සිළුවකින්
සදහටම මගේ හදවතේ දැල්වෙන ඔබ වෙනුවෙන්,
සහ මට කවදාවත් ඔබව අමතක නොවේවා, එක මොහොතකටවත්.
ප්‍රහ්ලාද්,
මම ඔබට ආශිර්වාද කරනවා
මෙතැන් පටන් ඔබට හැකි වේවා
සෑම තැනකම සහ සෑම දෙයකම මගේ පැවැත්ම දකින්නට.
එසේම වේවා!
උත්තරීතර නාරායණ දෙවියන්ට නමස්කාර වේවා!
ශ්‍රී වාසුදේවයන්ට මම නමස්කාර කරමි
උත්තරීතර නාරායණ දෙවියන්ට නමස්කාර වේවා!
ශ්‍රී වාසුදේවයන්ට මම නමස්කාර කරමි
අද, ඔබ හෙළිදරව් වුණා, මා ප්‍රිය
දැන්, සෑම මොහොතකම, සෑම දිශාවකම මට ඔබ ළඟ ඉන්නවා වගේ දැනෙනවා
මගේ සිහිය නැති වෙලා
ඔබ මගේ එකම රැකවරණයයි
මම මුළු හදවතින්ම ඔබට ආශා කළා
අවසානයේදී, මම ඔබව සොයා ගත්තා
වලාකුළු අතර කිමිදෙමින්, මම පියාඹනවා
සාගර වලට උඩින් පියාඹමින්, මම ගවේෂණය කරනවා
තවදුරටත් මට ඉන්න බැහැ
මාව තදින් අල්ලගන්න, සදහටම
ඕම්, මම ශ්‍රී වාසුදේවයන්ට නමස්කාර කරමි
ගෝවින්ද මාධව, ඔබට ජය වේවා
ඕ, ආදරණීය, මම ඔබේමයි, ඇත්තටම
ඔබට අමතන විට, එළියක් තියෙනවා
මගේ ජීවිතය දැන් දීප්තිමත්
මම තබන සෑම පියවරක් පාසාම
මම හදවතින්ම ඔබට අමතනවා
ඔබේ නාමය, මම සමරනවා
ඕම්, මම ශ්‍රී වාසුදේවයන්ට නමස්කාර කරමි
නුඹ පහත්, අපිරිසිදු ද්‍රෝහියා!
නුඹ නැවතත් බේරුණා!
නුඹට ලැජ්ජා නැද්ද නැවත නැවතත් මගේ ඉස්සරහට එන්න?
මම දිවුරනවා මම දඬුවම් කරනවා ඒ කුහක, බියගුලු විෂ්ණුට.
පියාණෙනි,
මම ඔබෙන් ඉල්ලා සිටිනවා
අපේ ආදරණීය, මහා කරුණාවන්ත පියාණන් වන,
නාරායණ දෙවියන්ව එවැනි පහත් වචන වලින් හඳුන්වන්න එපා.
හොඳයි, හොඳයි!
ඒ ආදරණීය, මහා කරුණාවන්ත පියාට කරන අපහාසය ඔබට රිද්දනවා!
නමුත් ඔබ නිර්ලජ්ජිතව අපහාස ගොඩක් කරනවා ඔබේ පියාට,
ඒක ගැන ඔබට කිසිම ගාණක් නැහැ!
ඔබේ ආදරය වෙන් වෙලා තියෙන්නේ විෂ්ණුට විතරද මට කිසිම ආදරයක් නැද්ද?
එහෙම නෙමෙයි, පියාණෙනි.
මම ඔබට මුළු හදවතින්ම ආදරෙයි.
ඇත්තටම? එහෙම පෙනෙන්නේ නම් නැහැ!
අපේ පිය-පුතු සම්බන්ධය සීමා වෙලා තියෙන්නේ මේ එක ආත්මයකට විතරයි.
නමුත් දෙවියන්...
ඔහු මගේ පියා වුණා පෙර ආත්ම හැම එකකදීම.
ඔහු මගේ පියා මේ ආත්මයේදී
සහ මගේ අනාගත ආත්ම වලදීත් එහෙමම වේවි.
මගේ විතරක් නෙමෙයි,
ඔහු ඔබේ පියාණන් ද වෙනවා.
ඔහු තමයි හැමෝගෙම පියා!
ඔබ ඔහුව ඔබේ සතුරා ලෙස සැලකුවත්,
දෙවියන් ඔහුගේ සතුරන්ට ආදරය කරනවා
මිලියන වාරයක් වැඩියෙන්
මවක් තමන්ගේ දරුවාට ආදරය කරනවාට වඩා!
මුළු ලෝකයම හිරණ්‍යකශ්‍යපට හිස නමනවා!
කාටද ඕනේ ඒ බොරුකාරයාගේ වටිනාකමක් නැති, හිස් ආදරය?
නුඹ අර විෂ්ණුගේ අතකොළුවක් නේද?
ඉතින් ඔහුට අඬගහපන්!
සමහර විට ඒ බියගුල්ලා මගේ ඉස්සරහට එයි නුඹේ ඉල්ලීම් අහලා.
අද දවස තීරණය කරාවි අපි අතරින් කවුද
හිවලා, කවුද සිංහයා කියලා!
අපිට අඬගහන්න වෙන්නේ මෙතන නැති කෙනෙක්ට විතරයි.
ඔබට අඬගහන්න අවශ්‍ය කෙනා
සෑම තැනකම වැඩ සිටිනවා.
ඔහු සෑම තැනකම ඉන්නවා.
ඔහු සියල්ල තුළ පැතිරී ඉන්නවා.
ඔහු වැඩ සිටිනවා
මේ සභාවේ සිටින සෑම ජීවියෙක් තුළම සහ පණ නැති දේවල් තුළත්.
කට වහගනින්, මෝඩ කොලුවා.
නුඹ විකාර දොඩවනවා.
පෙන්නපන් මට ඔහු කොහෙද ඉන්නේ කියලා?
මම දකින්නේ නැහැ ඔහු මෙතන ඉන්නවා.
ප්‍රහ්ලාද්!
නුඹේ විෂ්ණු හැම තැනම ඉන්නවා නේද?
එහෙම නම්, ඔහු මේ කණුව ඇතුළෙත් ඉන්න ඕනේ නේද?
කිසිම සැකයක් නැහැ!
එහෙනම් ප්‍රාර්ථනා කරපන් නුඹේ වචන ඇත්ත වෙන්න කියලා, ප්‍රහ්ලාද්!
මොකද ඔහු මේ කණුව ඇතුළේ හිටියේ නැත්නම්,
අද මම, හිරණ්‍යකශ්‍යප,
මෙතන මේ මුළු සභාවේදීම,
නුඹේ හිස කඳින් වෙන් කරනවා!
අද, මම නුඹේ විෂ්ණුට අභියෝග කරනවා
මගේ කෝපයෙන් නුඹව බේරගන්න කියලා.
අපි හැමෝටම බලන්න පුළුවන්
විෂ්ණු කොච්චර දුර යයිද කියලා තම බැතිමතාව ආරක්ෂා කරන්න.
උග්‍රම් වීරම් මහා-විෂ්ණුම් ජ්වලන්තම් සර්වතෝ මුඛම්
නරසිංහම් භීෂණම් භද්‍රම් මෘත්‍යුර් මෘත්‍යුම් නමාම්‍ය අහම්
ඕම්!
නරසිංහ දෙවියන්ට ජය වේවා!
මේ විෂ්ණු!
කවුරුත් ඔහුට අත තියන්න එපා.
ඔහු මගේ ගොදුරක්.
අන්තිමේදී! ඔන්න උඹ ආවා!
උඹේ මරණයට උඹම අඬගහපු නිසා,
උඹව ඉවරයක් කරන්න මට එන්නම වුණා.
විකාර රූපී වංචාකාරයා!
උඹ උඹේ හතුරෝ එක්ක සටන් කරන්නේ සමහර වෙලාවට ඌරෙක් වගේ
සමහර වෙලාවට සිංහයෙක් වගේ!
උඹට එපා වෙන්නේ නැද්ද මේ වගේ විකාර වැඩ?
මගේ ස්වරූපය කුමක් වුවත්,
සහතික වෙන්න
අද උඹ මැරෙන්නේ හරිම දරුණු මරණයක් කියලා!
හරියට උඹේ සහෝදරයා, හිරණ්‍යාක්ෂ වගේ,
මගේ දෑත් වලින් මිය ගිය.
තර්ජනය කරන්න ඕනේ
ඒක ඇත්ත කරන්න බලය තියෙනවා නම් විතරයි.
නරසිංහ දෙවියන්ට ජය වේවා!
දැන් මේ සටන හරිම උද්වේගකර වෙයි.
එහෙනම් ඇයි බලාගෙන ඉන්නේ?
උඹේ ආයුධය අරගෙන මට පහර දීපන්!
අනිවාර්යයෙන්ම!
ඕම්, බ්‍රහ්ම දෙවියන්ට නමස්කාර වේවා.
ඔහුව මරා දාන්න!
මම තමයි ගැඹුරුම අන්ධකාරය බියෙන් ආලෝකවත් කරන සූර්යයා.
මම කුණාටුවක් මගේ මාර්ගයේ එන හැම දෙයක්ම විනාශ කරන
සහ හැම දෙයක්ම පුළුස්සා දමන ගින්න මමයි.
දෙවිවරුන් භීතියට පත් වෙනවා මගේ නම ඇහෙනකොටත්!
මම තමයි සියලු දිශාවන්ගේ රජු, සහ මගේ බලය තමයි උත්තරීතර!
දිව්‍ය ලෝකය සහ පෘථිවිය මාව අසහාය නායකයා ලෙස පිළිගන්නවා!
මොකද මම තමයි අවසාන අන්ධකාරය!
වනමාලී ගදී
ශාර්ඩ්ගී ශංඛී චක්‍රී ච නන්දකී
ශ්‍රීමාන් නාරායණෝ විෂ්ණුර්
වාසුදේවෝ භිරක්ෂතු
ඕම්! මම නමස්කාර කරමි
නාරායණ දෙවියන්ට!
උඹේ වෙලාව...
ඉවරයි!
...වාසුදේව ස්වාමීනි!
මරණයට මාව ස්පර්ශ කරන්න බැහැ, බිත්ති හතරක් ඇතුළතදීවත්
ඉන් පිටතදීවත්.
පොළොව මතදීවත්...
අහසේදීවත්.
පණ ඇති හෝ පණ නැති කිසිම ආයුධයකින්
මාව මරන්න බැහැ.
උඹට දැන් කියන්න දෙයක් තියෙනවා නේද?
හිරණ්‍යකශ්‍යප,
කවදාද උඹට තේරෙන්නේ?
මම තමයි පරම පියා!
බ්‍රහ්ම දෙවියන් මගේ නිර්මාණයක්.
මම තමයි උත්තරීතර මැවුම්කරු.
මම දෙවියන්!
මෝඩයා!
මම දිහා බලපන්!
මම මිනිසෙක්වත් සතෙක්වත් නොවෙයි.
මම නරසිංහ!
බැස යන හිරු දෙස බලපන්.
එය දවාලක්වත්,
රාත්‍රියක්වත් නොවෙයි.
ඒ වගේම, උඹ ඉන්නේ උඹේ නිවස ඇතුළෙත් නෙමෙයි
නිවසින් පිටතත් නෙමෙයි.
බලපන්, උඹ ඉන්නේ එළිපත්තේ.
උඹ බිම නෙමෙයි ඉන්නේ
අහසෙත් නෙමෙයි.
උඹ ඉන්නේ මගේ උකුල මත!
ආයුධ ගැන කියනවා නම්,
මගේ නියපොතු දෙස බලපන්.
ඒවා පණ ඇති දෙයක්වත්, පණ නැති දෙයක්වත් නොවෙයි!
නාරායණ දෙවියන්ට ජය වේවා!
අපි හැමෝම ගිහින් අපේ කෘතඥතාව පළ කරන්න ඕනේ විෂ්ණු දෙවියන්ට.
මොනවා හරි කරන්න, ඉන්ද්‍ර දෙවියනි!
මම එකඟයි, අපි දෙවිවරු ප්‍රහ්ලාද්ව බේරගන්න අසමත් වුණා.
නමුත් කරුණාකර මට මුහුණ දෙන්න සලස්වන්න එපා අපේ දෙවියන්ගේ කෝපයට.
මම කැමතියි දිව්‍ය ලෝකයේ අධිපතියා වෙලා ඉන්න.
මට නැසීගිය කෙනෙක් වෙන්න ඕනේ නැහැ.
මෑණියනි, සමහර විට ඔබ දන්නවා ඇති
කොහොමද ඔබේ සැමියාව සන්සුන් කරන්නේ කියලා!
ඔහු මගේ සැමියා,
නමුත් ඔහුගේ කෝපය සහ දරුණු අවතාරය දැක්කට පස්සේ,
මම ඔහු ළඟට යන්න බයයි.
ඕ පීතාමහ, කරුණාකර යෝජනා කරන්න මේ අර්බුදයෙන් ගොඩ එන්න මාර්ගයක්.
දෙවියන්ගේ කෝපය නිවා දැමිය හැකි එකම කෙනා
වන්නේ කා වෙනුවෙන්ද ඒ කෝපය ඇවිලුණේ, ඒ ආත්මයට පමණයි.
ප්‍රහ්ලාද්, මගේ දරුවා,
කරුණාකර ඔබේ දෙවියන්ව සන්සුන් කරන්න!
කරුණාකර ඔබේ කෝපය අත්හරින්න, ස්වාමීනි.
කරුණාකර වටපිට බලන්න.
හැමෝම ඉන්නේ හරිම බයෙන්.
ඕ ස්වාමීනි.
කරුණාකර සන්සුන් වන්න
මම නරසිංහ දෙවියන්ට නමස්කාර කරමි!
කරුණාකර සන්සුන් වන්න.
ප්‍රහ්ලාද-හ්ලාද-දායිනේ
හිරණ්‍යකශිපෝහ් වක්ෂහ්
ශිලා-ටංක-නඛාලයේ
ඔබ මාව ඔබේ උකුලේ තියා ගත්තා,
දැන් ඔබ මට ආදරයෙන් සලකනවා.
කිසිම සැකයක් තියාගන්න එපා ඔබ
මට බ්‍රහ්ම, ශිව සහ ලක්ෂ්මී දේවියටත් වඩා ආදරණීය බව.
ඕ ස්වාමීනි!
ඔබ අතීතයේදී බොහෝ වාරයක් අවතාර දරලා තියෙනවා.
කෙසේ වෙතත්, අවතාරයක් දරා පැමිණීමෙන් ආරක්ෂා කිරීමට
ඔබේ මේ එකම එක නොවටිනා බැතිමතාව,
ඔබ මට ලබා දුන්නේ එවැනි ගෞරවයක්,
මට ප්‍රමාණවත් පරිදි මගේ කෘතඥතාව ප්‍රකාශ කරන්න බැහැ
මම ඔබේ ගුණ වයමින් ගායනා කළත්
වසර මිලියනයක් පුරාවට.
මට පෙරළා ඔබට දීමට කිසිවක් නැහැ,
මගේ හදවත හැර, එහි ඇත්තේ ඔබ වෙනුවෙන් ඇති ආදරය පමණයි.
එකම කනගාටුව මගේ පියා, කිසිම හේතුවක් නැතුව,
ඔබට එරෙහිව වෛරී හැඟීම් ඇති කර ගැනීමයි.
කරුණාකර ඔහුට සමාව දෙන්න!
ප්‍රහ්ලාද්.
හිරණ්‍යකශ්‍යප ඔහුගේ සියලු පාප වලින් පවිත්‍ර වුණා මගේ ස්පර්ශයෙන්.
කලබල වෙන්න එපා!
මම අද ප්‍රකාශ කරනවා,
ඉදිරියට එන සියලුම යුග වලදී,
ඔබව සමරනු ලබනවා මගේ ශ්‍රේෂ්ඨතම බැතිමතෙක් ලෙස,
සහ කවුරුන් හෝ ඔබට වන්දනා කරයිද
ඔවුන්ට නිසැකවම මගේ කරුණාව හිමි වනු ඇත.
නාරායණ දෙවියන්ට ජය වේවා!
මේ මොකද, ඉන්ද්‍ර දෙවියනි?
ඔබ ගොඩක් සතුටින් වගේ.
මම සතුටු වෙන්න ඕනේ නැද්ද?
බාධකය ඉවත් වුණා.
නමුත් මම ඔබට මතක් කරන්නම්,
ජය සහ විජය තව ආත්ම දෙකක් උපත ලබනවා දෙවියන් වෙත නැවත පැමිණීමට පෙර.
නාරායණ දෙවියන්ට ජය වේවා!
ශිව දෙවියන්
පරිවර්තනය සහ උපසිරැසි ගැන්වීම... ෴ හෂාන් වික්‍රමනායක ෴